Cadangan Azam Baru Pelaburan untuk Tahun 2020

Setiap kali masuk tahun baru, mesti ramai yang pasang azam tahun baru. Setiap tahun juga, kita pasti inginkan tahun yang lebih baik dari tahun yang sebelumnya. Kalau pakai kereta lama, mungkin ada yang nak target beli kereta baru, lagi-lagi dah masuk tahun baru 2020 ni. Ramai orang ingatkan kereta dah boleh terbang. Tapi rupanya yang terbang cumalah harapan. Apapun, ini adalah cadangan yang anda boleh cuba mulakan untuk tahun 2020 ini.

1. Tetapkan matlamat pelaburan

Sekarang ni dah makin ramai rakyat Malaysia yang sedar tentang pentingnya pelaburan demi masa depan yang lebih baik. Di Malaysia, orang kata makan gaji sahaja tak cukup, jadi pelaburan menjadi suatu yang wajib. Kalau selama ni kita melabur dengan mengharapkan untung, apa kata kali ni kita tetapkan matlamat pulangan pelaburan? Sebagai permulaan, antara tanda aras yang anda boleh cuba tandingi adalah pelaburan pasif seperti
Tabung Haji
,
ASB
,
KWSP
 dan
sebagainya
.

2. Semak semula strategi jual beli saham

Kalau sebelum ini kita cuma beli ikut buy call dan cut loss mengikut perasaan, apa kata kita cuba suatu yang lebih sistematik tahun ni? Dalam pelaburan saham, ada pelbagai strategi yang anda boleh ikut. Antara yang anda boleh kaji adalah support dan resistance, Higher High, Higher Low, Overbought, Bollinger Band, pulangan dividen dan sebagainya. Dengan mengikuti
mana-mana konsep ini
, anda akan melabur dengan lebih rasional.

3. Semak semula portfolio saham

Saham ini ada banyak jenis. Lain saham, lainlah pula ragamnya. Kalau saham yang kita beli adalah saham yang volatile, mungkin anda ingin cuba pula saham yang lebih stabil mengikut keadaan ekonomi semasa. Kalau banyak beli penny stock, boleh jadi senang untung, boleh jadi juga senang rugi. Maka terdapat pelbagai jenis saham di luar sana yang anda boleh kaji untuk dapatkan tahap risiko yang sesuai untuk jiwa anda. Kalau anda jenis suka ikut trend, mungkin anda ingin beli saham mengikut
sector trend
 dalam iSaham.

4. Sertai kelas saham

Kelas iSaham

Semakin banyak ilmu yang anda tahu, semakin cerah peluang anda untuk dapatkan pulangan yang lebih baik. Maka kalau anda jenis yang suka terjun saja dalam pelaburan saham tanpa ilmu yang cukup, mungkin anda ingin duduk sekejap dengan sertai kelas saham. Dengan menyertai kelas saham, anda boleh nilai semula ilmu di luar sana dengan tindakan pelaburan anda sebelum ini. Dari kelas ini anda bolehlah buang yang keruh, ambil yang jernih.

5. Kaji syarikat bagus

Prestasi saham berkait rapat dengan kualiti syarikat dari aspek pengurusan, peluang perniagaan, kewangan dan sebagainya. Sekiranya anda dapati suatu syarikat itu bagus, maka belilah saham mereka. Tak mustahil anda boleh jana keuntungan dengan pulangan yang tinggi.

6. Beli IPO

IPO adalah salah satu cara anda boleh menjana pulangan yang tinggi dalam masa yang pendek. Sekiranya anda belum pernah beli saham dengan IPO, apa kata anda cuba dengan menggunakan
IPO Analysis iSaham
. Dengar cerita, fund manager pun guna analisis kami ini.

7. Beli saham melalui MITI

Kaedah ini sama sahaja dengan poin di atas tadi. Secara ringkasnya, MITI adalah pihak yang membolehkan peruntukan saham dimiliki oleh bumiputera yang memohon. Maka sekiranya anda adalah Bumiputera, peluang anda untuk dapatkan saham IPO adalah lebih bagus. Maka apa kata anda gunakan peluang ini pada tahun ini.

8. Simpan trading journal

Ramai juga yang jual beli saham tapi sayangnya, tak catat rekod pelaburan. Sepanjang kita melabur, boleh jadi untung tinggi sekali, tapi rugi kecil banyak kali. Asyik sangat melabur, langsung tak perasan untung ke rugi. Jadi, cara yang bagus untuk kenal pasti sama ada kita catatkan keuntungan adalah dengan maintain buku rekod atau trading journal. Cara paling mudah adalah dengan menggunakan Excel atau Google Sheets. Lebih automatik untuk pengiraan berbanding buku tulis. Rekod ini juga boleh membantu bila kita nak kira zakat nanti.

9. Sertai AGM

Kadang-kadang kita beli saham tapi tak kenal siapa yang mengendalikan syarikat. Dengan menyertai AGM, anda mempunyai peluang untuk kenal pihak pengurusan dengan lebih dekat. Anda juga boleh dapatkan info baru tentang saham syarikat pegangan anda. Dari sini, anda boleh lihat gaya pengurusan yang mereka bawa dan dapatkan lebih keyakinan dengan syarikat. Selain itu, ada juga syarikat yang menawarkan hadiah ataupun
door gift
 sekiranya anda menyertai AGM mereka. Iya lah, pihak pengurusan hadir AGM dapat elaun. Kita sebagai pemegang saham nak juga merasa walaupun sikit, betul tak?


Capex Petronas dan Perkhidmatan Sokongan Minyak dan Gas

Berikutan pandemik COVID-19, populasi dunia digalakkan untuk duduk rumah, atau stay at home untuk menahan penularan wabak ini. Maka baru-baru ni kita dapat melihat penurunan harga minyak yang mendadak. Keadaan ini menjejaskan pendapatan Petronas yang merupakan syarikat minyak dan gas milik negara. Apabila pendapatan terjejas, maka timbullah persoalan sama ada Petronas akan kekalkan perbelanjaan modal (Capex) untuk operasi.

Perancangan aktiviti Petronas

Bermula tahun 2017, Petronas telah pun mula mengeluarkan laporan sekilas aktiviti Petronas atau
Petronas Activity Outlook
 untuk perancangan selama 3 tahun. Laporan ini memberikan maklumat dari segi bidang kerja apa dan sebanyak mana yang diperlukan oleh Petronas untuk projek mereka. Ia bertujuan untuk memberi syarikat penyedia perkhidmatan kesediaan rapi untuk membida kontrak yang akan ditawarkan Petronas.

Perbelanjaan Modal Petronas

Perbelanjaan modal dari Petronas ini membawa jumlah yang besar dan ianya memberi manfaat kepada pelbagai syarikat penyedia perkhidmatan sektor minyak dan gas. Perkhidmatan yang diperlukan adalah berbentuk khidmat sokongan minyak dan gas dari bahagian upstream, downstream, gas dan tenaga baru.

Keratan dari keluaran
Petronas Activity Outlook

Setakat 11 Mac 2020, capex sebanyak RM 50 bilion akan dikekalkan untuk dibelanjakan ke atas projek di bawah Petronas. Daripada jumlah ini, RM 26 bilion hingga RM 28 bilion akan dibelanjakan untuk projek dalam negara. Banyak di antara projek ini telah pun berjalan, dan perlu diteruskan. Projek dalam negara ini kebanyakannya akan dibelanjakan untuk aktiviti upstream.

Antara syarikat yang menerima manfaat ini adalah penyedia perkhidmatan sokongan untuk pembikinan, penyelenggaraan, EPCIC, bekalan dan lain-lain.

Pembikinan (fabrication):

Marine and Heavy Engineering (
MHB
)

Sapura Energy (
SAPNRG
)

Offshore

Dayang Enterprise Holdings (
DAYANG
)

Carimin Petroleum (
CARIMIN
)

Hibiscus Petroleum (
HIBISCS
)

T7 Global (
T7GLOBAL
)

Petra Energy (
PENERGY
)

Uzma (
UZMA
)

Offshore Support Vessel

Perdana Petroleum (
PERDANA
)

Alam Maritim (
ALAM
)

Icon Offshore (
ICON
)

Coastal Contracts (
COASTAL
)

*Senarai ini boleh jadi lebih panjang daripada di atas.

Adakah perbelanjaan modal Petronas dikekalkan?

Persoalan ini menjadi tanda tanya terutamanya kepada pemain-pemain sektor minyak dan gas. Namun kita perlu tahu bahawa kerja-kerja yang telah dirancang antaranya untuk memastikan kecekapan pengeluaran (production efficiency). Maka, sama ada harga minyak jatuh atau tidak, kerja ini masih perlu berjalan terutamanya untuk brownfield (telaga minyak yang telah diteroka).

Setakat ini, kita boleh jangkakan tiada pengurangan terhadap capex Petronas untuk jangka masa pendek. Buat masa ini juga, syarikat penyedia perkhidmatan ini masih berjalan seperti biasa. Pendapatan mereka datang dari perkhidmatan kejuruteraan dan sokongan untuk minyak dan gas. Maka harga minyak tidak memberi impak secara langsung kepada pendapatan mereka.

Walau bagaimanapun, sekiranya harga minyak kekal rendah untuk lebih dari 6 bulan, kita mungkin akan lihat perubahan pada perancangan Petronas. Dan sekiranya senario ini berlaku, maka syarikat penyedia perkhidmatan sokongan untuk minyak dan gas akan turut terdedah kepada pendapatan yang berkurang. Maka dalam senario ini, anda perlu berjaga-jaga dengan saham dalam sektor minyak dan gas.


Capital A, Identiti Baharu AirAsia - Kini Bukan Sekadar Syarikat Penerbangan Tambang Murah

Bila sebut tentang tambang tiket penerbangan yang murah, mesti ramai teringat pada syarikat penerbangan AirAsia. Baru-baru ini AirAsia Group Berhad telah mengumumkan pertukaran nama kepada Capital A Berhad. Ia sudah dicadangkan sejak awal Januari tahun ini, dan sah ditukarkan pada 10 Februari lalu.

Pertukaran nama kepada Capital A ini bertujuan untuk menunjukkan kepelbagaian portfolio perniagaan syarikat. Menurut Ketua Pegawai Eksekutif Capital A, Tony Fernandes menyatakan bahawa langkah ini menunjukkan gambaran bahawa syarikat ini bukan hanya sebuah syarikat penerbangan lagi, malah ia juga mengendalikan perniagaan dan perkhidmatan berkaitan perjalanan dan gaya hidup digital.

Permulaan AirAsia

AirAsia ditubuhkan pada 1993 oleh pengasas DRB-Hicom, Tan Sri Yahaya Ahmad dengan tujuan untuk menjadi syarikat penerbangan kedua terbesar Malaysia, selepas Malaysia Airlines Berhad (MAS). Pada tahun 2001, syarikat penerbangan yang berhutang ini telah dibeli oleh Tony Fernandes dan Datuk Kamaruddin Meranun pada harga RM 1 dengan nilai hutang sebanyak RM 40 juta.

Gambar: Wikipedia

Gambar di atas adalah kapal terbang AirAsia selepas diambil alih oleh Tune Air (yang diasaskan oleh Tony Fernandes dan Datuk Kamaruddin Meranun). Dua rakan kongsi ini telah menjenamakan dan melancarkan semula syarikat perkhidmatan penerbangan ini kepada syarikat penerbangan tambang murah tetapi tanpa
frills
. Tujuannya untuk membolehkan semua orang menaiki kapal terbang termasuk orang biasa, seiring dengan slogan mereka iaitu "
Now Everyone Can Fly"
.

Prestasi Kewangan

Berdasarkan prestasi kewangan dalam tempoh lima tahun yang lalu, pendapatan Capital A dilihat telah turun mendadak pada tahun 2020. Pendapatan syarikat pada FYE 2020 merosot kepada RM 3.13 bilion berbanding RM 11.86 bilion pada FYE 2019. Hal ini disebabkan penularan COVID-19 yang telah menyebabkan sekatan perjalanan di seluruh dunia. Oleh itu, industri penerbangan adalah salah satu industri yang amat terkesan dengan pandemik ini. Disebabkan itu, syarikat ini tidak dapat beroperasi sepanjang tempoh Perintah Kawalan Pergerakan (PKP) susulan penularan COVID-19.

Prestasi pendapatan Capital A

Pada 14 Januari 2022, syarikat ini telah diklasifikasikan sebagai syarikat bermasalah atau Nota Amalan 17 (PN17) selepas rayuannya kepada Bursa Malaysia untuk pelanjutan tempoh pelepasan ditolak. Menurut penganalisis daripada Maybank Investment Bank, syarikat ini dikelaskan sebagai PN17 kerana kedudukan ekuiti pemegang sahamnya yang negatif pada suku ketiga 2021 dan mengalami kerugian besar dalam tempoh tujuh
quarter
 lalu akibat wabak COVID-19.

Bukan Sekadar Syarikat Penerbangan

Seperti yang diterangkan di atas, pertukaran nama kepada Capital A adalah untuk mencerminkan strategi perniagaan baharu syarikat termasuk logistik, gaya hidup digital, dan perkhidmatan kewangan iaitu di bawah AirAsia Digital. Walaupun nama syarikat bertukar, nama AirAsia masih kekal untuk syarikat penerbangannya.

Gambar di bawah menunjukkan sektor perniagaan dan perkhidmatan Capital A terkini yang terbahagi kepada dua iaitu berkaitan syarikat penerbangan dan AirAsia digital.

Gambar:
AirAsia

AirAsia Digital

AirAsia Digital mewakili perniagaan dan perkhidmatan digital daripada AirAsia. Sebelum ini dikenali sebagai RedBeat Ventures, dimana terdiri daripada semua perniagaan mereka yang berasaskan produk digital seperti Super App, BigPay, Teleport dan lain-lain. Dengan gangguan dalam industri penerbangan akibat wabak COVID-19, mereka telah memberi lebih tumpuan kepada perniagaan ini.

AirAsia Super App
: Platform e-dagang yang menawarkan lebih daripada 15 jenis produk dan perkhidmatan. Ia termasuk perkhidmatan pembelian tiket penerbangan, penempahan hotel, penghantaran makanan, barang runcit, dan bermacam-macam lagi.

Teleport
: Menyediakan perkhidmatan penghantaran kargo, pembungkusan e-dagang, dan lain-lain yang berkaitan ke seluruh 77 bandar di Asia Tenggara.

BigPay
: Terlibat dengan perkhidmatan kewangan yang memfokuskan pada penyelesaian pembayaran, pengiriman dan pinjaman wang.

Produk dan perkhidmatan yang disediakan di AirAsia Super App. Gambar:
AirAsia

Kesimpulan

COVID-19 telah menjadi pemangkin kepada transformasi digital dalam pelbagai industri. Capital A juga telah mengambil peluang dalam pendigitalan produk dan perkhidmatan mereka seperti yang dibincangkan di atas. Walaupun perniagaan digital syarikat sudah lama dijalankan, namun penukaran nama ini menandakan permulaan baharu kepada syarikat dalam menyokong pengembangan pantas portfolio perniagaan Capital A. Di samping itu, ia juga turut membantu dalam pertumbuhan yang kukuh bagi kedua-dua syarikat penerbangan dan bukan penerbangan.


Cara Baharu Mendaftar Akaun CDS Mplus

Mplus telah melancarkan M+ Global yang membolehkan para pelabur untuk terlibat dalam pasaran luar negara iaitu pasaran US dan HK.

Kini, pendaftaran akaun CDS Mplus dan akaun Mplus Global boleh dilakukan secara atas talian melalui satu pautan yang sama.

Blog ini akan menerangkan cara baharu mendaftar akaun CDS M+ dan akaun M+ Global bagi
anda yang belum mempunyai akaun CDS M+
.

Secara ringkas:

Untuk buka akaun CDS M+ dan akaun M+ Global, pergi ke pautan
isaham.my/cds
 dan ikuti panduan yang dinyatakan dalam laman ini.

WAJIB
 isi Invitation Code
DVBJ
 pada borang M+ Global untuk mendapatkan akses iSaham Pro Global.

WAJIB
 isi Invitation Code
DVBJ
 pada borang M+ Global dan memilih jenis akaun
Islamic Cash Account
 untuk mendapatkan akses iSaham Pro.

Rujuk blog ini untuk langkah pendaftaran akaun secara terperinci.

Sumber: Mplus

Pendaftaran akaun CDS M+ dan akaun M+ Global di bawah rakan kongsi remisier kami akan membolehkan anda mendapatkan manfaat akses
iSaham Pro
 dan akses iSaham Pro Global.

Untuk berdaftar dengan iSaham, anda boleh mengikuti langkah yang dinyatakn dalam laman pendaftaran CDS kami.

Garis Mula: Laman CDS iSaham

Pada
laman pendaftaran CDS iSaham
, anda perlu mengisi beberapa maklumat seperti berikut:

Borang ini akan memudahkan kami untuk melakukan rujukan proses pendaftaran anda dengan iSaham. Untuk ruangan iSaham Referral, anda boleh menulis nama wakil yang memperkenalkan anda kepada iSaham. Jika tiada, anda boleh mengosongkan ruangan ini dan tekan butang
Hantar
.

Anda akan dibawa ke laman seterusnya sebagai persediaan dan pengesahan sebelum ke laman pendaftaran M+ Global. Sila baca dan ikuti langkah yang digariskan untuk berjaya mendaftar melalui iSaham. Setelah anda bersetuju dengan terma dan syarat, tekan butang
Buka Akaun
. Anda akan dibawa ke laman pendaftaran atas talian M+ Global.

Bahagian 1: Sign Up

Pada laman ini, anda perlu memasukkan emel atau nombor telefon untuk mendaftar. Pilih Email/User ID jika anda ingin mendaftar menggunakan e-mel atau pilih Phone Number jika anda ingin mendaftar menggunakan nombor telefon.

Tekan butang
Log in or Sign up
 untuk langkah seterusnya.

Selepas itu, anda diminta untuk memilih sama ada ingin mendapatkan pengesahan (
confirmation code
) melalui nombor telefon atau e-mel.

Masukkan kod pengesahan yang diterima melalui nombor telefon atau e-mel. Kemudian, cipta kata laluan berdasarkan kriteria yang telah ditetapkan dan teakn butang
Sign Up
.

Selepas itu, laman Account Opening Progress akan dipaparkan seperti gambar di bawah. Tekan butang
Continue
untuk langkah seterusnya.

Bahagian 2: Contact Information

Isikan maklumat yang diperlukan. Maklumat Username akan digunakan sebagai User ID untuk log masuk ke akaun CDS M+.

Pada ruangan Invitation Code, pastikan anda mengisi kod
DVBJ
. Kod ini wajib diisi dan merupakan syarat untuk anda mendapatkan
akses iSaham Pro
 dan
akses iSaham Pro Global
.

Bahagian 3: Market Account Type

Pada ruangan MY Market, tandakan pada kotak
Islamic Cash Account
 bagi pasaran Malaysia. Jenis akaun ini merupakan syarat wajib untuk anda mendapatkan
akses

iSaham Pro
.

Pastikan anda juga menanda pada kotak
US Market
 dan
HK Market
 dan tidak menanda pada kotak Share Margin Financing Account.

Nota
: Bagi jenis akaun Islamic Cash, hanya saham Bursa Malaysia yang berstatus shariah sahaja yang dibenarkan untuk anda membuat dagangan.

Bahagian 4: Identity Verification

Dalam bahagian ini, isikan maklumat yang diperlukan dan tekan butang
Identify Verification
 untuk dibawa ke halaman yang mempunyai kod QR.

Anda perlu menggunakan telefon bimbit untuk mengimbas kod QR ini. Pastikan anda mempunyai internet yang stabil dan tidak menutup halaman ini sehingga proses pengesahan tamat.

Selepas anda berjaya mengimbas kod QR, anda akan dibawa ke halaman yang memerlukan anda memuat naik gambar kad pengenalan (depan dan belakang) dan mengambil swafoto (
selfie
).

Pastikan anda menyemak nama penuh dan nombor kad pengenalan anda. Jika maklumat ini tidak betul, anda perlu tekan butang
My Input Name or NRIC
 is incorrect. Jika maklumat ini betul, sila tekan butang
Continue
 pada halaman ini.

Bagi mengelakkan permohonan ditolak, anda boleh mengikuti panduan yang dinyatakan seperti di bawah:

Pastikan gambar kad pengenalan yang dimuat naik:

dalam format PNG, JPEG atau JPG

jelas dan boleh dibaca

tidak gelap, tiada bayang dan sebarang pantulan cahaya pada gambar

tiada kesan gegaran daripada kamera

tiada sebarang gambar latar belakang lain

Pastikan gambar swafoto yang diambil:

jelas dan tidak gelap

tiada kesan gegaran daripada kamera

Contoh pengambilan swafoto yang betul boleh dilihat pada contoh gambar di bawah:

Selepas anda berjaya melakukan proses pengesahan identiti, anda akan dibawa ke halaman log masuk untuk langkah selanjutnya.

Bahagian 5: Log In

Pilih Email/User ID dan masukkan User ID yang telah anda tetapkan dalam bahagian Contact Information sebelum ini. Kemudian, tekan butang
Log in or Sign up
.

Nota
: Selepas anda berjaya log masuk, maklumat yang perlu diisi dalam bahagian-bahagian seterusnya perlu diisi dengan betul untuk mengelakkan permohonan anda ditolak.

Bahagian 6: Identity Verification

Sekiranya pengesahan identiti anda berjaya, maklumat nama penuh anda, jenis dokumen dan nombor kad pengenalan anda akan dipaparkan. Tekan butang
Next
 untuk langkah seterusnya.

Bahagian 7: Personal Details

Dalam bahagian ini, anda perlu mengisi maklumat yang berkaitan dengan diri anda. Pastikan anda mengisi maklumat peribadi anda dengan lengkap dan betul.

Sekiranya status anda berkahwin, anda akan diminta untuk melengkapkan butiran pasangan. Sekiranya tidak, anda boleh melengkapkan butiran peribadi yang lain.

Dalam bahagian Race, anda boleh memilih pilihan mengikut panduan seperti di bawah:

Bumiputera - Melayu, Sabah atau Sarawak

Chinese - Cina

Indian - India

Foreigner - Jika pilih PR of Malaysia

Others - Bukan warganegara

Pastikan anda mengisi alamat yang didaftarkan adalah sama dan mengikut barisan alamat seperti alamat pada kad pengenalan anda.

Bahagian 8: Employment and Spouse Details

Bagi butiran Estimated Net Worth, anda boleh meletakkan jumlah anggaran seperti jumlah anggaran Gross Annual Income. Jika anda tidak pasti, anda boleh memilih pilihan amaun terendah.

Nota
: Bagi pemohon yang bergelar suri rumah atau tidak bekerja, anda boleh masukkan maklumat "Homemaker" pada ruangan Employment Status manakala bagi pemohon yang berumur 60 tahun dan ke atas, anda boleh masukkan maklumat "Retired".

Bahagian 9: Financial Profile

Dalam bahagian ini, anda perlu melengkapkan butiran bank dan memuat naik penyata bank. Anda boleh menggunakan maklumat mana-mana bank yang didaftarkan di bawah nama anda (pemohon) sendiri.

Anda juga boleh merujuk blog cara mendapatkan penyata bank yang disediakan oleh team kami melalui pautan di bawah:

Cara dapatkan penyata Maybank

Cara dapatkan penyata RHB

Cara dapatkan penyata Bank Islam

Cara dapatkan penyata CIMB

Pada ruangan ini, anda hanya perlu memuat naik potongan penyata bank yang mengandungi maklumat berikut:

Nama penuh pemegang akaun seperti kad pengenalan

Nombor akaun bank

Nama dan logo bank

Nota
: Jangan
screenshot
 keseluruhan skrin atau transaksi kewangan. Anda hanya perlu
screenshot
 pada bahagian yang mengandungi butiran diri anda sahaja (rujuk gambar di bawah). Permohonan anda mungkin akan ditolak sekiranya perkara ini tidak dilakukan.

Bagi mengelakkan masalah yang mungkin berlaku ketika anda memuat naik fail penyata, anda boleh mengikuti panduan yang dinyatakan seperti di bawah:

pastikan fail dalam format yang ditetapkan

potongan
screenshot
 mestilah mempunyai nama dan logo bank, nama pemegang dan nombor akaun bank

jelas, tidak gelap dan tiada bayang atau pantulan pada gambar

jika menggunakan penyata bank daripada cawangan bank, penyata mestilah mempunyai cop dan tandatangan pegawai bank.

Bahagian 10: Investment Risk Profile

Dalam bahagian ini, anda hanya perlu membuat pilihan mengikut toleransi risiko yang anda selesa. Selepas itu, tekan butang
Next
 untuk bahagian seterusnya.

Bahagian 11: Tax Residency

Isikan maklumat yang diperlukan mengikut kriteria yang menepati diri anda.

Bagi soalan pertama, pilih
Yes
 sekiranya anda ada membayar cukai negara lain atau
No
 jika sebaliknya.

Bagi soalan Tax Identification Number (TIN) pula, pilih
Yes
sekiranya anda ada berdaftar dengan LHDN dan masukkan Tax ID atau pilih
No
 jika anda tidak mempunyai akaun LHDN.

Jika anda memilih
No
 pada soalan TIN tadi, anda perlu memilih sebab yang berkaitan. Untuk pilihan ini, anda boleh memilih pilihan
C
.

FEA bermaksud Foreign Exchange Administration. Anda boleh merujuk pautan di
BNM
 ini untuk maklumat lanjut. Secara ringkasnya, jika anda mempunyai pinjaman peribadi melebihi RM 1 juta, boleh pilih pilihan kedua (I have domestic ringgit borrowings ...). Jika tiada, boleh pilih pilihan pertama (I do not have domestic ringgit borrowings ...).

Bahagian 12: Declarations

Tandakan maklumat mengikut kriteria yang menepati diri anda. Kemudian, tekan butang
Next
 untuk langkah selanjutnya.

Bahagian 13: Agreement and Disclosure

Anda boleh membaca dokumen CDS Statement dan Terms of Service yang dilampirkan. Selepas itu, tandakan pada kedua-dua kotak dan tekan butang
Sign and Submit
.

Bahagian 14: Sign

Turunkan tanda tangan anda pada ruangan yang disediakan dan tekan butang
Confirm
.

Bahagian 15: Payment

Dalam bahagian ini, anda perlu membuat pembayaran sebanyak RM 11 sebagai yuran pembukaan akaun CDS M+. Pembayaran ini mestilah dilakukan melalui akaun bank yang didaftarkan di bawah anda (pemohon). Anda tidak boleh membuat pembayaran melalui akaun pihak ketiga (suami/ isteri/ saudara/ keluarga/ syarikat) kerana pembayaran melalui pihak ini akan menyebabkan permohonan akaun CDS M+ anda ditolak.

Tekan
Proceed to Payment
 untuk meneruskan pembayaran.

Jika ada telah membuat pembayaran, proses pembukaan akaun CDS M+ dan M+ Global anda telah selesai.

Anda akan menerima emel dan mesej daripada pihak Mplus apabila akaun anda telah berjaya diluluskan. Proses kelulusan akaun M+ Global biasanya mengambil masa sehingga 3 hari manakala proses kelulusan akaun CDS M+ biasanya mengambil masa sehingga 1 minggu.

Sekiranya anda mengalami kesulitan dalam mendaftar akaun CDS M+ dan akaun M+ Global, boleh menghubungi team
iSaham Support
 untuk bantuan.


Cara Baru untuk Pendaftaran CDS Secara Online

Untuk suatu ketika, pembukaan akaun CDS adalah agak fizikal. Proses ini melibatkan borang fizikal yang memerlukan penghantaran dokumen atau dalam kes lain, menurunkan tandatangan. Kini, semua proses pembukaan akaun CDS ini boleh dibuat secara atas talian.

Secara ringkas:

Untuk buka akaun cds, pergi ke link
isaham.my/cds
 dan ikuti panduan dalam page tersebut.

WAJIB
 masukkan DR Code
R389
 (dan MR code sekiranya ada) di borang CDS M+ Online.

Rujuk page ini untuk perincian setiap langkah.

Membuka akaun CDS secara online bermaksud anda tidak perlu lagi mencetak borang untuk dihantar ke iSaham. Tidak lagi perlu pos dokumen ke iSaham. Semuanya boleh dibuat secara atas talian. Namun, ada caranya untuk berdaftar dengan iSaham untuk dapatkan pelbagai manfaat
iSaham Pro
 yang kami tawarkan.

Untuk berdaftar dengan iSaham, anda boleh ikut langkah yang telah digariskan dalam laman pendaftaran CDS kami.

Garis Mula: Laman CDS iSaham

Bermula dari
laman pendaftaran CDS iSaham
, anda perlu mengisi beberapa maklumat seperti berikut:

Borang ini akan memudahkan kami membuat rujukan proses pendaftaran anda dengan iSaham. Untuk ruangan referral, tuliskan nama ejen atau wakil yang perkenalkan anda kepada iSaham. Jika tiada, kosongkan sahaja dan tekan
Hantar
.

Anda akan dibawa ke laman seterusnya sebagai persediaan dan pengesahan sebelum ke laman pendaftaran M+ Online. Baca dan ikuti langkah yang digariskan untuk berjaya berdaftar dengan iSaham. Setelah anda bersetuju dengan terma dan syarat, tekan butang
Buka Akaun
. Anda akan dibawa ke laman pendaftaran atas talian M+ Online.

Isi nama penuh dan alamat emel ini dan tekan
Submit
 untuk teruskan pendaftaran. Satu
link untuk verifikasi emel

akan dihantar ke email
 yang isikan tadi. Semak juga folder
Spam / Junk
 kalau tak jumpa dalam Inbox utama.

Emel verifikasi yang dihantar kepada anda

Anda akan dibawa ke borang pendaftaran yang dibahagikan kepada 4 bahagian; iaitu pendaftaran dan butiran peribadi, pekerjaan dan pasangan, kewangan, dan pengesahan maklumat.

Bahagian 1: Pendaftaran dan Butiran Peribadi

Dalam bahagian ini, anda perlu mengisi butiran peribadi dan ada beberapa soalan berkaitan akaun.

Sekiranya anda telah mengisi maklumat melalui aplikasi Bursa Anywhere, pilih Yes pada ruangan Bursa Anywhere di borang online ini. Sekiranya anda tidak mendaftar melalui Bursa Anywhere, tak perlu buat, dan pilih No untuk pilihan ini.

Pastikan akaun dagangan pilihan anda ialah
Islamic Cash Upfront Account
 untuk memastikan akaun anda mematuhi landasan syariah. Ini juga adalah syarat untuk dapatkan akses Premium iSaham secara percuma.

Selain itu, tiada soalan yang susah. Cuma pastikan barisan alamat IC dalam borang diisi seperti urutan dalam kad IC anda. Pastikan juga alamat yang dimasukkan adalah sama dengan alamat di dalam IC anda.

Dalam bahagian Race (bangsa), anda boleh ikut garis panduan ini:

Bumiputra - Melayu / Sabah / Sarawak

Chinese - Cina

Indian - India

Foreigner - Jika pilih PR of Malaysia

Others - untuk bukan warganegara

Bahagian 2: Butiran Pekerjaan dan Pasangan

Dalam bahagian Employment Detail, untuk
Estimated Net Worth
, boleh ikut
Gross Annual Income
. Kalau memang rasa tak tahu nak letak apa, pilih sahaja pilihan amaun terendah.

NOTA
:

Bagi mereka yang bergelar suri rumah atau isteri yang tidak bekerja, anda boleh masukkan maklumat "Homemaker" manakala bagi mereka yang berumur 60 tahun ke atas, anda boleh masukkan maklumat "Retired".

Sekiranya status anda berkahwin, anda akan dibawa ke bahagian kedua ini, iaitu butiran pasangan. Sekiranya tidak, anda akan terus ke bahagian 3. Soalan di sini adalah mudah dan ringkas. Maka anda sepatutnya tiada masalah untuk mengisi bahagian ini.

Bahagian 3: Butiran Kewangan

Dalam bahagian ini, anda perlu lampirkan penyata bank. Boleh gunakan apa-apa bank yang berdaftar dengan nama anda sendiri. Sekiranya anda ingin tutorial untuk dapatkan penyata bank, boleh baca di link di bawah:

Cara dapatkan penyata Maybank

Cara dapatkan penyata RHB

Cara dapatkan penyata Bank Islam

Boleh muat naik potongan penyata bank yang mengandungi:

Nama pemegang akaun yang penuh seperti IC

Nombor akaun

Nama & logo bank.

Nota penting
: Jangan screenshot keseluruhan skrin atau transaksi kewangan. Potong bahagian yang menampakkan atas penyata bank (bahagian yang mengandungi butiran diri anda) sahaja. Permohonan anda mungkin akan ditolak sekiranya arahan ini tidak dipatuhi.

Contoh keratan penyata akaun

Untuk mengelakkan masalah pada muatnaik fail penyata, ada beberapa perkara yang kami boleh sarankan, iaitu memastikan:

fail dalam bentuk JPEG atau JPG (gambar), boleh gunakan screenshot

wajib ada logo bank, nama pemegang dan nombor akaun dalam screenshot tersebut

perlu jelas dan tiada bayang pada gambar

fail PDF tak dibenarkan

jika menggunakan penyata bank dari cawangan bank, perlu ada cop dan tandatangan pegawai bank

Selain itu, anda juga akan ditanya tentang toleransi risiko yang anda sanggup hadapi. Anda hanya perlu membuat pilihan mengikut risiko yang anda selesa.

Bahagian 4: Pengisytiharan

Jawab soalan perakuan atau
Declaration
 mengikut kriteria yang menepati diri anda. Boleh rujuk di sini kerana mungkin ada yang perlukan sedikit panduan.

FEA bermaksud Foreign Exchange Administration. Boleh rujuk
link di BNM ini
 untuk butiran lanjut. Secara ringkas, jika anda mempunyai pinjaman peribadi (rumah + kereta + PTPTN) melebihi RM 1 juta, boleh pilih pilihan 2 (I have domestic borrowings up to RM 1,000,000). Jika tidak, boleh pilih pilihan 1 (I do not have...).

Declaration of Principal Account Holder
 bertanyakan sama ada anda adalah pemilik akaun, dan dagangan melalui akaun ini akan dibuat untuk anda sebagai pemilik akaun. Tandakan kotak ini sekiranya betul.

Anda kemudian akan di bawa ke halaman
 summary
.

Bahagian 5: Rumusan dan Pengesahan

Sesudah mengisi semua ruangan borang, anda boleh semak borang yang diisi. Pastikan maklumat diri diisi dengan betul dan jenis akaun adalah Islamic. Sekali lagi peringatan bahawa akaun Islamic adalah syarat untuk dapatkan akses percuma iSaham Pro.

Sesudah semak, pastikan ruangan
DR Code
 dengan di isi dengan kod
R389
 seperti garis panduan kami. Sekiranya DR Code bukan dengan iSaham, anda tidak berpeluang untuk mendapat akses premium ini secara percuma. Sekiranya anda diperkenalkan kepada iSaham melalui Marketing Representative (MR) kami, tuliskan sekali kod MR mereka di Reference Code. Isikan
MR389-
 diikuti dengan 3 angka kod MR seperti di bawah. Boleh kosongkan sahaja ruangan ini sekiranya tidak berkaitan. Sekiranya anda diperkenalkan melalui kenalan yang turut menggunakan iSaham, boleh isikan Referral Code kepunyaannya.

Akhir sekali, turunkan tandatangan secara elektronik berserta persetujuan terma dan syarat.

Bahagian Pembayaran

Setelah siap semua, tekan
Proceed to Payment
. Anda akan dibawa ke laman pembayaran FPX. Pembayaran sebanyak RM 11 perlu dibuat dari
akaun bank pemohon akaun CDS M+ sendiri sahaja
. Tidak boleh membayar dari akaun pihak ketiga (suami / isteri / adik / keluarga / syarikat).

Senarai bank dibawah sahaja yang ada untuk membayar yuran pembukaan akaun CDS M+ Online.

Setelah pembayaran dibuat, anda akan dibawa ke halaman ini. Anda hanya perlu memuat naik gambar kad pengenalan dan mengambil swafoto (
selfie
) untuk tujuan verifikasi. Pastikan anda memakai pakaian yang sesuai dan sopan semasa menangkap swafoto. Pastikan juga info-info di kad pengenalan tersebut dapat dilihat dengan jelas.

Bagi mengelakkan permohonan ditolak, pastikan anda mengambil swafoto dengan betul. Pastikan gambar muka anda kelihatan jelas dan pastikan juga gambar tidak bergegar. Contoh pengambilan swafoto yang betul boleh dilihat pada contoh gambar di bawah:

Pastikan muka anda dari pandangan hadapan, sisi kiri dan kanan adalah jelas dan tidak bergegar.

Kemudian, lengkapkan pembayaran sebanyak RM 11 tadi, maka sempurnalah pendaftaran online ini. Sekiranya anda mengalami sebarang kesukaran, boleh berhubung dengan
team kami
 untuk sebarang pertanyaan.

Berikan masa dalam 2 hingga 4 minggu untuk akaun anda siap. Proses ini lengkap setelah anda menerima nama pengguna dan kata laluan untuk login ke platform dagangan
M+ Online
.


Cara Belajar Saham Percuma

Saham adalah satu saluran pelaburan yang dapat memberikan pulangan yang tinggi. Namun, ianya difahami kalau ramai yang masih takut untuk melabur dalam pasaran saham. Risiko dalam saluran pelaburan ini juga adalah tinggi dan tak semua sanggup menghadapi situasi seperti ini.

Sebenarnya, nak mulakan apa-apa perniagaan tanpa pengetahuan yang cukup pun memang berisiko tinggi. Maka, apa yang anda perlu buat untuk rendahkan risiko ini adalah dengan belajar. Kali ni, kami akan senaraikan beberapa sumber untuk belajar saham yang anda boleh dapatkan secara percuma.

Group Telegram iSaham

Dengan membuka akaun CDS dengan kami, anda boleh dapatkan akses kepada group Telegram iSaham. Dalam group Telegram ini, anda boleh belajar pelbagai ilmu untuk bermula dalam pelaburan saham. Anda boleh bersoal jawab dengan team dan komuniti iSaham yang juga melabur dalam pasaran saham.

Pelbagai topik boleh ditanyakan, contohnya tentang keadaan pasaran, pengalaman melabur, platform dagangan dan sebagainya. Pembelajaran secara soal jawab dan situasi sebenar dapat memberikan anda input yang membantu untuk pelaburan nanti.

Kami juga ada
channel Telegram
. Channel ini bukan untuk interaksi dua hala, tapi kami berikan info-info yang berguna kepada pelabur. Info ini kami sesuaikan dengan keadaan pasaran semasa.

Webinar iSaham Gear One

Jika anda bertanya “di mana nak mula?”, “kelas apa nak join?” dan sebagainya, maka inilah jawapannya. Kelas yang dinamakan
Webinar iSaham Gear One
 ini kami telah lancarkan dengan kerjasama Bursa Malaysia-i. Tumpuan kelas ini adalah untuk memberikan pelabur-pelabur baru sebuah pemahaman asas dalam pelaburan saham. Kelas ini diadakan secara online, dan diadakan setiap hari Jumaat malam (selagi kuota tajaan masih ada).

Terdapat 3 episod dalam siri ini, iaitu:

iSaham Gear One Asas

iSaham Gear One Technical

iSaham Gear One Fundamental

Sesi pembelajaran interaktif ini bukanlah sekadar kelas motivasi, dan bukan juga membincangkan teori saham semata-mata, tetapi anda juga akan diberi pendedahan kepada penggunaan tool analytics saham oleh iSaham. Kami telah susun pembelajaran kelas ini supaya dapat memberikan input yang tinggi dan membolehkan anda bermula untuk melabur. Bursa Malaysia-i telah pun membayar kelas ini untuk anda. Maka jangan lepaskan peluang ini sementara masih ada.

Pastikan anda telah memuat turun aplikasi Zoom di komputer/ laptop/ tablet/ telefon pintar anda untuk menyertai webinar ini.

Blog iSaham

Di iSaham, kami tuliskan
pelbagai tajuk bahan bacaan
 yang relevan untuk pelabur supaya ianya dapat membantu pelaburan anda. Ada tajuk yang agak teknikal, namun ianya kes sebenar yang anda mungkin akan lalui sepanjang pelaburan, contohnya share consolidation, saham -OR dan sebagainya.

Pelbagai tajuk juga telah ditulis yang menerangkan tentang disiplin analisis teknikal dan fundamental untuk menambahkan ilmu pelabur-pelabur seperti anda. Kesemua bahan bacaan ini adalah berkualiti tinggi, dan ini juga adalah salah satu cara untuk anda belajar saham dengan percuma.

Group iSaham Live

Satu lagi cara belajar saham percuma yang lebih interaktif adalah sesi live iSaham yang diadakan dalam seminggu atau dua minggu sekali. Dalam sesi ini, anda boleh bertanya soalan dalam
group FB
 berkaitan saham, keadaan pasaran semasa, dan melabur secara umum. Topik-topik ini akan dibincangkan oleh speaker kami selama 1 jam. Dalam sesi ini juga anda boleh kenal lebih dalam tentang iSaham dan servis yang kami tawarkan.

DDNK Classroom


Cara Membeli IPO menggunakan Maybank2u

Nak beli IPO ni mudah sahaja. Anda cuma perlu ada akaun bank, CDS dan modal. Tutorial ini akan mengajar anda cara-cara nak beli IPO menggunakan Maybank2u. Sebelum itu anda disarankan
ikut panduan strategi IPO iSaham dulu
 sebelum membuat belian untuk mengoptimumkan modal pelaburan anda. Teruskan bacaan di bawah untuk cara membeli IPO menggunakan Maybank2u.

1. Log masuk ke Maybank2u

Macam biasa, masukkan username dan password.

2. Pergi ke page Investment

Dari laman utama akaun Maybank2u, cari link
Apply
 di bahagian atas kanan (label no 1 dalam gambar) dan klik
Investment
 (label no 2). Sekiranya anda belum hubungkan akaun CDS, setelkan dulu dengan klik
Link Account
 (label no 3). Sekiranya dah hubungkan akaun, terus tekan
Apply Now
 di bahagian eIPO (label no 4).

3. Link akaun CDS

Sekiranya anda dah buat step ni, boleh langkau ke step seterusnya. Link no 3 tadi akan bawa anda ke page untuk Link CDS. Anda cuma perlu masukkan nombor akaun CDS, masukkan nama pilihan anda untuk akaun ini dan
Submit
. Pastikan nombor akaun tu betul. Jangan tersilap masuk ke akaun orang lain.

4. Membuat permohonan IPO

Dari link no 4 di atas tadi, anda akan dibawakan ke page permohonan untuk eIPO. Kalau dah hubungkan akaun CDS, anda tak perlu lagi masukkan CDS account no. Klik saja ruangan Favourite CDS Account, dan pilih akaun CDS anda. Klik pada saham pilihan dan isikan jumlah lot saham yang ingin dibeli (disarankan mengikut tier). Tandakan (✔) pada ruangan di bawah untuk menandakan anda sudah baca dokumen yang terlibat. Kemudian klik
Submit
.

5. Semak, ubahsuai atau sahkan pembelian

Anda sudah berada di step terakhir. Dekat page ini, anda boleh semak semula pembelian anda kalau ada apa-apa yang perlu diubah, contohnya nak tambah jumlah unit. Kalau dah puas hati, boleh terus klik butang
Confirm
 untuk menghantar permohonan eIPO.

So itu sahaja caranya untuk mohon IPO. Selepas sahkan pembelian anda bolehlah tunggu pengumuman cabutan sama ada dapat atau tidak.


Cara Buka Akaun Luno dan Jual Beli Matawang Kripto

Semakin hangat dibincangkan kebelakangan ini adalah nilai matawang kripto yang terus menaik. Kalau kita bandingkan harga Bitcoin dari 6 bulan lalu, kita boleh nampak lebih 300% kenaikan pada hari ini. Perkembangan ini telah menarik minat pelabur dan ramai tertanya-tanya bagaimana untuk membeli matawang ini. Antara cara untuk menjual beli matawang atau juga disebut sebagai aset digital ini di Malaysia adalah dengan menggunakan
Luno
.

Luno

Luno ialah sebuah platform yang membolehkan aset digital didagang dalam sebuah pasaran (exchange) dan disimpan secara atas talian (eWallet). Aset digital yang disebut ini merujuk kepada matawang kripto seperti Bitcoin, Etherium, Litecoin dan Ripple. Luno beroperasi di pelbagai negara, termasuk Malaysia dan diberikan
lesen oleh SC
 sebagai sebuah Digital Asset Exchange (DAX). Oleh itu, ia merupakan pengendali pasaran aset digital yang sah di Malaysia.

Aset digital ini mempunyai nilai di mata pelabur yang memahami potensi teknologi di sebalik matawang kripto. Dari segi teknikal dan fundamental, ia juga boleh dikaji untuk menentukan waktu yang sesuai untuk dibeli atau dijual.

Buka akaun, dapat RM 25 percuma

Jika anda berminat untuk berdagang matawang digital ini, anda boleh buka akaun Luno. Mereka juga membuat promosi di mana anda boleh dapat RM 25 percuma apabila anda beli matawang digital bernilai RM 250. Ikuti cara-cara yang akan diterangkan di bawah.

1. Guna link referral

Pertama sekali anda perlu tekan link referral yang dikongsi kepada anda. Kalau tak ada referral, boleh guna
kod dari sini
. Kalau menggunakan kod pula, anda perlu isikan di ruangan Promo Code sebelum membuat belian pertama. Kita akan bincang lebih terperinci dalam panduan lanjut.

2. Daftar akaun

Untuk pendaftaran, anda perlu mengisi pelbagai maklumat asas. Antaranya email, atau boleh gunakan Sign Up melalui Gmail atau Facebook sebagai alternatif. Maklumat lain yang diperlukan ialah nama, nombor telefon, kad pengenalan berserta gambar. Oleh itu, pendaftaran melalui telefon adalah lebih sesuai. Sebagai langkah keselamatan piawai, profail anda juga akan disahkan berdasarkan maklumat dan kad pengenalan.

3. Masukkan kod referral

Sekiranya anda tidak membuka akaun menggunakan link referral, anda perlu masukkan Promo Code sebelum membuat apa-apa belian untuk dapatkan RM 25 percuma. Caranya ialah pergi ke tab
Rewards
. Dari sini, anda boleh lihat tab
Invite a Friend
 dan
Enter a Code
 di bahagian atas skrin. Pilih Enter a Code dan masukkan kod referral di sini, dan tekan
Apply Code
.

Cara jual dan beli

Pergerakan harga matawang digital ini boleh dikaji dari aspek fundamental dan juga teknikal. Anda boleh kaji carta untuk cari titik masuk dan keluar. Berita juga boleh membantu anda untuk mengetahui sentimen semasa terhadap matawang digital ini secara umum.

Sentimen semasa di Twitter juga
dipaparkan di Luno

Seterusnya, kita akan lihat cara jual dan beli dari aplikasi Luno.

1. Deposit

Pertama, anda perlu deposit wang ke dalam wallet Luno. Dari tab
Wallets
, tekan pada bahagian
Local Currency
 (MYR XX), kemudian pilih
Deposit
. Pilih sama ada anda ingin masukkan dengan cara
FPX
 atau
Bank Transfer
. Masukkan jumlah yang anda ingin masukkan ke dalam Wallet dan tekan
Next
. Seterusnya, masukkan maklumat login bank untuk membenarkan transaksi ini.

Untuk dapatkan RM 25 percuma yang disebut tadi, anda perlu membuat belian matawang kripto bernilai RM 250. Apa yang boleh disarankan di sini adalah untuk melebihkan deposit kerana anda akan bayar caj broker apabila membuat belian nanti. Sekiranya anda masukkan tepat RM 250, dikhuatiri ada sedikit baki tak digunakan.

Bagi kaedah FPX, caj admin sebanyak RM 0.70 akan dikenakan bagi setiap transaksi. Untuk Bank Transfer (Interbank GIRO), tiada caj dikenakan.

2. Tambah Wallet

Kembali ke Wallets, pada bahagian Cryptocurrency, tekan
Add a wallet
 dan pilih matawang kripto pilihan yang anda ingin beli. Tekan
Create Wallet
.

3. Exchange

Pergi ke Home dan tekan menu atas (simbol tiga titik) dan tekan
Exchange
. Dari sini, anda boleh lihat maklumat yang lebih terperinci seperti senarai pesanan beratur, senarai transaksi, pesanan anda dan sebagainya.

4. Beli

Pastikan dahulu anda melihat pada carta matawang yang ingin dibeli. Jika betul, barulah tekan butang Buy. Dari menu jual beli, anda boleh lihat pilihan Limit, Market dan Stop-limit. Untuk Limit, anda akan beratur berdasarkan harga pilihan, manakala untuk Market, anda akan terus beli pada harga terkini. Kos transaksi adalah berbeza antara dua ini, dengan kos yang lebih tinggi untuk pesanan Market.

Masukkan harga belian, tentukan sebanyak mana anda ingin beli, mengikut nilai ringgit atau BTC. Tekan Max untuk membelanjakan modal dari Wallet sepenuhnya. Apabila berpuas hati, tekan Buy untuk teruskan belian.

Transaksi minimum

Anda memerlukan anggaran RM 130 untuk setiap pembelian matawang BTC (berdasarkan RM 250,000/BTC dan kos belian). Namun, transaksi minimun ini berbeza mengikut matawang kripto. Anda boleh lihat jadual ini untuk maklumat lanjut.

Itu sahaja perkongsian tutorial Luno untuk kali ini. Luno juga boleh digunakan untuk menghantar dan menerima wang. Dan apabila sampai satu masa, anda juga mungkin ingin membuat pengeluaran atau withdrawal. Tutorial ini akan dibincangkan dalam post yang lain. Untuk mendapatkan tutorial dan maklumat berkaitan dunia kripto dan NFT, boleh ke laman web
CrepeToast
 dan
SolanaKit
.


Cara Buka Akaun Saham (CDS)

Untuk membeli dan menjual saham di Bursa Malaysia, kita perlu membuka akaun CDS di bawah broker berlesen di Malaysia. CDS atau nama panjangnya
Central Depository System
 merupakan sebuah sistem di bawah Bursa Malaysia yang membolehkan saham dimiliki dan didagangkan.

Dengan memiliki akaun CDS, anda boleh membeli mana-mana saham berpotensi di Bursa Malaysia dan mendapat keuntungan daripada kenaikan harga saham dan hasil jualan saham.

Bagaimana cara membuka akaun CDS?

Anda hanya perlu mengisi dan menandatangi 2 jenis borang (broker dan bursa).

Dokumen yang diperlukan ialah salinan kad pengenalan (5 keping) dan salinan penyata bank (
bank statement
) (4 keping).

Serahkan kepada dealer atau remisier yang memberikan borang kepada anda (rujuk di bawah).

Itu sahaja! Cukup mudah kan?

Kat mana nak dapatkan borang?

Untuk mendapatkan borang CDS, anda boleh dapatkan daripada dealer atau remisier.

Dealer ialah mereka yang bekerja sepenuh masa di broker dan anda boleh terus walk-in ke mana-mana broker berlesen (rujuk senarai
broker berlesen di sini
). Dealer tidak mendapat apa-apa komisyen secara direct untuk akaun yang dibuka dan transaksi trade.

Remisier pula ialah mereka yang bekerja secara komisyen dengan broker-broker berlesen (dalam senarai di atas juga) dan mereka berada di mana-mana dan tidak semestinya di branch broker. Kelebihan buka akaun dengan remisier ialah, mereka akan cuba memberikan added value supaya anda buka akaun dengan mereka dan trade menggunakan akaun tersebut.

Team iSaham juga mempunyai remisier (broker Mplus - Malacca Securities Sdn Bhd) yang boleh membantu anda, dan anda akan diberikan akses percuma screener-screener premium iSaham yang telah diuji keberkesanan dan prestasi apabila anda membuka akaun CDS dan aktif bersama remisier kami.

Sekiranya anda berminat untuk membuka akaun CDS bersama remisier kami, sila hubungi
team support
 kami.

Adakah saya akan membeli saham melalui remisier atau online?

Tidak kira anda buka akaun dengan dealer atau remisier, anda boleh membuat jual beli saham secara online tanpa memberitahu remisier anda.

Kos Membuka Akaun CDS

Kos membuka akaun CDS cuma RM10 dan sekali bayar sahaja.

Ada Risiko ke Buka Akaun CDS?

Tidak ada kecuali perlu bayar RM10 diatas. Anda tidak perlu deposit apa-apa jumlah sebelum akaun anda siap. Selepas akaun siap, risiko ada semasa anda jual beli saham sebab harga saham boleh naik dan boleh turun.

Bolehkah Saya Memiliki Lebih Daripada Satu Akaun CDS?

Boleh. Anda boleh ada satu akaun CDS daripada Maybank, satu daripada CIMB, satu daripada Mplus, dan lain-lain.

Belum ada akaun CDS Mplus? Boleh hubungi terus
team kami
 untuk buka akaun CDS dan dapatkan screener dan panduan premium secara percuma


Cara-cara Mendaftar Akaun CGS-CIMB iCash

Akaun CGS-CIMB kini boleh dibuka dengan iSaham. Dengan CGS-CIMB, broker fee untuk produk iCash hanyalah 0.08% atau RM 8 untuk setiap transaksi, yang mana lebih tinggi. Dengan CGS-CIMB iCash, anda boleh menikmati ciri-ciri ini:

Cash Account

Dagangan di pasaran global

Akaun Islamic

Membolehkan permohonan IPO

Pembukaan akaun CGS-CIMB melalui iSaham pula membolehkan anda memperoleh manfaat
iSaham Pro
 yang termasuk:

iSaham Support Group

iSaham Pro Screener

dan pelbagai lagi

Untuk mengelakkan berlakunya keciciran nama klien dari sistem, kami cadangkan anda isikan maklumat asas seperti Nama, IC, nombor telefon dan emel di
laman pendaftaran iSaham untuk CDS CGS-CIMB
. Di situ juga digariskan panduan pembukaan akaun CGS-CIMB ini secara ringkas. Bagi ruangan iSaham referral dalam link ini, tuliskan nama ejen atau wakil yang perkenalkan anda kepada iSaham. Jika tiada, kosongkan sahaja dan tekan
Hantar
.

Mari kita lihat panduan membuka akaun CDS CGS-CIMB secara online - langkah demi langkah.

1. Buka link dan isi borang

Untuk membuka akaun, layari:
Link pendaftaran CGS-CIMB

Di laman web di atas, sila isikan REMISIER REFERENCE:
PR1M440
. Kemudian, muat naik IC bahagian depan dan belakang secara berasingan. Boleh lihat seperti contoh di bawah.

Dalam ruangan Type of Broking, tandakan produk dengan ketiga-tiga pilihan seperti di bawah. Pertama sekali pilih
Equities - Share Trading
. Kemudian, pilih
iCash Trading
. Akhir sekali, tandakan
Cross Border
 jika berminat untuk jual beli saham global di bursa-bursa saham antarabangsa. Setelah selesai, tekan Next.

Dengan Cross Border, anda boleh berdagang di pasaran saham global seperti tersenarai di bawah:

SGX (Singapura)

HKEx (Hong Kong)

SET (Thailand)

IDX (Indonesia)

NYSE (Amerika)

NASDAQ (Amerika)

NYSE MKT LLC (Amerika)

2. Maklumat asas

Anda akan tiba ke page BASIC INFO. Isikan butiran peribadi anda seperti nama, jantina, tempat lahir dan sebagainya.

Isikan alamat, nombor telefon dan emel anda. Kemudian, tekan
Next
.

3. Maklumat kewangan

Di halaman FINANCIAL INFO, isi maklumat majikan anda, pendapatan serta sumber pendapatan anda seperti contoh di bawah.

4. Maklumat lain

Anda kini berada di halaman OTHER INFO. Boleh isikan matlamat pelaburan anda seperti contoh di bawah dan isi sekali Risk Tolerance anda dan pengalaman pelaburan. Tandakan Yes atau No sahaja mengikut yang mana bersesuaian dengan anda.

Seterusnya, isi maklumat berkaitan mengikut yang bersesuaian dengan anda.

Isikan maklumat pasangan atau waris anda.

Kemudian, masukkan butiran akaun bank anda untuk tujuan penerimaan dividen. Di bawahnya, tandakan Yes atau No sekiranya anda ingin sekalikan dividen dari pegangan saham melalui akaun CDS di broker lain. Boleh rujuk seperti gambar di bawah.

5. Dokumen sokongan

Untuk bahagian SUPPORTING DOCS, anda cuma perlu muat naik penyata bank dan penyata pendapatan seperti slip gaji, penyata KWSP atau penyata cukai.

Kami ada tuliskan tutorial untuk dapatkan penyata bank dari pelbagai bank di blog kami. Untuk penyata KWSP, anda boleh dapatkannya di portal KWSP.

6. Persetujuan

Dalam bahagian CONSENT, anda cuma perlu tandakan butiran mana yang bersesuaian dengan anda.

Terdapat pelbagai lagi butiran dan pernyataan yang anda perlu tandakan. Secara umumnya, kami berpendapat tiada apa masalah yang mungkin akan dihadapi dalam bahagian ini. Sekiranya ada, boleh
hubungi team support kami
.

7. Pengakuan

Anda mungkin akan hadapi sedikit kesulitan dalam bahagian DECLARATION ini. Pertama sekali adalah pertanyaan berkaitan cukai. Untuk bahagian ini, boleh pilih negara Malaysia, TIN - Not Available dan Reason D.

Ada beberapa lagi pertanyaan yang secara umumnya agak jelas pernyataan yang perlu ditanda. Tandakan yang mana berkaitan dengan anda. Di sini pula terdapat bahagian pengakuan sekiranya anda mempunyai aset atau pelaburan di luar negara. Secara umumnya, pilihan pertama seperti di bawah adalah bersesuaian dengan kebanyakan pemohon.

Akhir sekali, anda perlu masukkan nombor telefon untuk pengesahan permohonan. Kemudian, turunkan tandatangan menggunakan tetikus anda atau apa-apa peranti yang anda gunakan.

Sebenarnya anda boleh simpan permohonan anda dengan tekan butang
Save
 di bahagian bawah kiri borang pada mana-mana tahap dalam permohonan supaya anda tak perlu ulang dari awal sekiranya berlakunya kesulitan.

Bila tekan butang Save ini, anda akan diminta untuk tetapkan email dan kata laluan. Seterusnya, CGS-CIMB akan hantar email kepada anda link kepada borang yang disimpan ini. Apabila anda klik link ini, masukkan sahaja kata laluan tadi untuk sambung mengisi borang.

Selepas tandatangan, anda boleh tekan Next.

8. Pengesahan

Anda kini tiba di bahagian CONFIRMATION. Di sini, anda boleh kembali ke belakang untuk lihat semula input yang anda masukkan untuk memastikan anda mengisi dengan betul. Apabila pasti, anda boleh tekan butang Register.

9. Lengkap

Anda sudah berjaya mendaftar. Sila tunggu maklumat seterusnya dari pihak CGS-CIMB melalui emel anda yang anda masukkan dalam butiran tadi.

Anda akan menerima DUA emel dari CGS-CIMB untuk pengesahan alamat emel dan ID yang akan melibatkan rakaman langsung muka anda. Jadi cara terbaik adalah buka emel ini dari telefon anda, dan ikuti langkah pengesahan yang disekalikan dalam emel tersebut.


Cara-cara Mendaftar Akaun CGS-CIMB Trade Beyond

Akaun CGS-CIMB kini boleh dibuka dengan iSaham. Dengan CGS-CIMB, broker fee untuk produk Trade Beyond hanyalah 0.1% atau RM 8 untuk setiap transaksi, yang mana lebih tinggi. Dengan
Trade Beyond
, anda boleh menikmati ciri-ciri ini:

Cash Account

Dagangan di pasaran global

Akaun Islamic

Membolehkan permohonan IPO

Pembukaan akaun CGS-CIMB melalui iSaham pula membolehkan anda memperoleh manfaat
iSaham Pro
 yang termasuk:

iSaham Support Group

iSaham Pro Screener

dan pelbagai lagi

Untuk mengelakkan berlakunya keciciran nama klien dari sistem, kami cadangkan anda isikan maklumat asas seperti Nama, IC, nombor telefon dan emel di
laman pendaftaran iSaham untuk CDS CGS-CIMB
. Di situ juga digariskan panduan pembukaan akaun CGS-CIMB ini secara ringkas. Bagi ruangan iSaham referral dalam link ini, tuliskan nama ejen atau wakil yang perkenalkan anda kepada iSaham. Jika tiada, kosongkan sahaja dan tekan
Hantar
.

Mari kita lihat panduan membuka akaun CDS CGS-CIMB secara online - langkah demi langkah.

1. Buka link dan isi borang

Untuk membuka akaun, layari:
Link pendaftaran CGS-CIMB

Di laman web di atas, sila isikan REMISIER REFERENCE:
PR1M440
. Kemudian, muat naik IC bahagian depan dan belakang secara berasingan. Boleh lihat seperti contoh di bawah.

Dalam ruangan Type of Broking, pilih jenis akaun ISLAMIC seperti gambar di bawah untuk memastikan pelaburan anda mematuhi Syariah.

Di bawahnya, anda WAJIB PILIH satu produk. Untuk membuka akaun Trade Beyond, pertama sekali pilih
Equities - Share Trading
. Kemudian, pilih
Securitised Direct
 >
Trade Beyond
 untuk fee brokerage yang lebih murah. Akhir sekali, tandakan
Cross Border
 jika berminat untuk jual beli saham global di bursa-bursa saham antarabangsa.

Dengan Cross Border, anda boleh berdagang di pasaran saham global seperti tersenarai di bawah:

SGX (Singapura)

HKEx (Hong Kong)

SET (Thailand)

IDX (Indonesia)

NYSE (Amerika)

NASDAQ (Amerika)

NYSE MKT LLC (Amerika)

Untuk makluman, selepas pemilihan Securitised Direct, anda akan jumpa dua pilihan akaun. Trade Beyond ialah
cash account
 dengan brokerage 0.1% atau minima RM8, Securitised pula ialah
limit account
 dengan brokerage 0.42% atau minima RM28. Jadi, pastikan anda tekan Trade Beyond untuk menggunakan cash account dan kadar broker yang lebih murah.

Setelah selesai, tekan Next.

2. Maklumat asas

Anda akan tiba ke page BASIC INFO. Isikan butiran peribadi anda seperti nama, jantina, tempat lahir dan sebagainya.

Isikan alamat, nombor telefon dan emel anda. Kemudian, tekan
Next
.

3. Maklumat kewangan

Di halaman FINANCIAL INFO, isi maklumat majikan anda, pendapatan serta sumber pendapatan anda seperti contoh di bawah.

4. Maklumat lain

Anda kini berada di halaman OTHER INFO. Boleh isikan matlamat pelaburan anda seperti contoh di bawah dan isi sekali Risk Tolerance anda dan pengalaman pelaburan. Tandakan Yes atau No sahaja mengikut yang mana bersesuaian dengan anda.

Seterusnya, isi maklumat berkaitan mengikut yang bersesuaian dengan anda.

Isikan maklumat pasangan atau waris anda.

Sekiranya ini adalah akaun peribadi anda, dan semua pembayaran akan masuk ke akaun peribadi anda, tandakan kotak seperti di bawah. Kemudian, masukkan butiran akaun bank anda untuk tujuan penerimaan dividen. Di bawahnya, tandakan Yes atau No sekiranya anda ingin sekalikan dividen dari pegangan saham melalui akaun CDS di broker lain. Boleh rujuk seperti gambar di bawah.

5. Dokumen sokongan

Untuk bahagian SUPPORTING DOCS, anda cuma perlu muat naik penyata bank dan penyata pendapatan seperti slip gaji, penyata KWSP atau penyata cukai.

Kami ada tuliskan tutorial untuk dapatkan penyata bank dari pelbagai bank di blog kami. Untuk penyata KWSP, anda boleh dapatkannya di portal KWSP.

6. Persetujuan

Dalam bahagian CONSENT, anda cuma perlu tandakan butiran mana yang bersesuaian dengan anda.

Terdapat pelbagai lagi butiran dan pernyataan yang anda perlu tandakan. Secara umumnya, kami berpendapat tiada apa masalah yang mungkin akan dihadapi dalam bahagian ini. Sekiranya ada, boleh
hubungi team support kami
.

7. Pengakuan

Anda mungkin akan hadapi sedikit kesulitan dalam bahagian DECLARATION ini. Pertama sekali adalah pertanyaan berkaitan cukai. Untuk bahagian ini, boleh pilih negara Malaysia, TIN - Not Available dan Reason D.

Ada beberapa lagi pertanyaan yang secara umumnya agak jelas pernyataan yang perlu ditanda. Tandakan yang mana berkaitan dengan anda. Di sini pula terdapat bahagian pengakuan sekiranya anda mempunyai aset atau pelaburan di luar negara. Secara umumnya, pilihan pertama seperti di bawah adalah bersesuaian dengan kebanyakan pemohon.

Akhir sekali, anda perlu masukkan nombor telefon untuk pengesahan permohonan. Kemudian, turunkan tandatangan menggunakan tetikus anda atau apa-apa peranti yang anda gunakan.

Sebenarnya anda boleh simpan permohonan anda dengan tekan butang
Save
 di bahagian bawah kiri borang pada mana-mana tahap dalam permohonan supaya anda tak perlu ulang dari awal sekiranya berlakunya kesulitan.

Anda akan diminta untuk tetapkan email dan kata laluan. Seterusnya, CGS-CIMB akan hantar email kepada anda link kepada borang yang disimpan ini. Apabila anda klik link ini, masukkan sahaja kata laluan tadi untuk sambung mengisi borang.

Selepas tandatangan, anda boleh tekan Next.

8. Pengesahan

Anda kini tiba di bahagian CONFIRMATION. Di sini, anda boleh kembali ke belakang untuk lihat semula input yang anda masukkan untuk memastikan anda mengisi dengan betul. Apabila pasti, anda boleh tekas butang Register.

9. Lengkap

Anda sudah berjaya mendaftar. Sila tunggu maklumat seterusnya dari pihak CGS-CIMB melalui emel anda yang anda masukkan dalam butiran tadi.

Anda akan menerima DUA emel dari CGS-CIMB untuk pengesahan alamat emel dan ID yang akan melibatkan rakaman langsung muka anda. Jadi cara terbaik adalah buka emel ini dari telefon anda, dan ikuti langkah pengesahan yang disekalikan dalam emel tersebut.


Cara Dapatkan Penyata Bank Hong Leong

Bank Hong Leong adalah anak syarikat kepada Hong Leong Group yang merupakan konglomerat besar di Malaysia. Antara syarikat lain yang dimiliki oleh Hong Leong Group adalah Hong Leong Industries, Malaysian Pacific Industries, Southern Steel, Hume Industries dan beberapa lagi syarikat dengan nama Hong Leong dalam perkhidmatan kewangan.

Hong Leong Bank Berhad
 merupakan bank ketiga terbesar di Malaysia dengan saiz syarikat bernilai RM 32.5 bilion. Di bawah ini adalah cara-cara untuk mendapatkan penyata kewangan sekiranya anda gunakan bank Hong Leong.

1. Login ke HL Connect

Pertama sekali yang anda perlu buat ialah login ke
HL Connect
.

2. Pergi ke menu penyata

Anda akan dibawa ke dashboard HL Connect seperti di bawah.

Dari dashboard, anda perlu lihat atas di bahagian menu. Tekan pilihan
Statement / Invoice
. Menu lanjutan akan terbuka dan pilih sahaja
Online Statement
.

3. Muat turun penyata

Anda akan dibawa ke laman penyata online. Lihat pada akaun yang anda gunakan untuk kegunaan harian sama ada Savings atau Current Account. Tekan pada
Download Statement
 di bahagian kanan untuk muat turun penyata terbaru. Sekiranya anda ingin tukar tempoh penyata untuk dilihat, boleh tekan pada anak panah kecil di sebelah butang tadi dan pilih
View History
.

Anda akan dibawa ke laman penyata dengan pilihan tempoh waktu yang ingin diperhatikan. Tekan butang
Download Statement
 di bawah ruangan transaksi untuk muat turun penyata.


Cara Dapatkan Penyata Bank Islam

Bank Islam adalah satu-satunya bank tersenarai di Bursa Malaysia dengan status patuh syariah. Syarikat ini juga memiliki Syarikat Takaful Malaysia Keluarga Berhad. Tapi tajuk hari ini bukan pasal saham, tapi cara untuk dapatkan penyata bank melalui Bank Islam.

Panduan ini boleh membantu anda sebab penyata Bank Islam bukan boleh didapati dengan sekejap sahaja. Kalau tak ada penyata ini, anda mungkin akan menghadapi kesulitan sekiranya nak buat urusan kewangan dan sebagainya.

Maka, ini adalah cara untuk memudahkan urusan penyata ini supaya mudah di kemudian hari. Caranya adalah untuk mohon langganan penyata elektronik melalui laman pengguna Bank Islam dan anda boleh ikut panduan ini.

1. Log masuk ke dalam akaun Bank Islam

Seperti biasa, nak buat apa-apa urusan bank, perlulah log in dulu ke
https://www.bankislam.biz/
. Selepas log in, anda akan dibawa secara automatik ke dashboard laman pengguna.

2. Mohon langganan Penyata Elektronik

Dari dashboard, pergi ke tab
My Accounts
 >
E-Statement
 >
Maintenance
. Apabila anda tekan ke link Maintenance, anda akan dibawa ke laman proses permohonan penyata elektronik.

Ikut sahaja langkah-langkah yang digariskan. Pertama, anda akan diminta untuk tetapkan pilihan akaun dan email. Kemudian, tekan Proceed.

Kedua, anda akan diminta untuk masukkan kod akses. Kod ini akan dihantar ke nombor telefon anda.

3. Pengesahan Maklumat

Selepas masukkan kod akses, anda boleh semak dan sahkan permohonan.

Permohonan ini boleh mengambil masa hingga sebulan, maka ada baiknya anda mulakan permohonan dari sekarang. Selepas sebulan, anda akan dapat penyata elektronik secara bulanan pula. Ia akan memudahkan hidup anda di masa akan datang.

Sekiranya anda tak menggunakan kaedah ini, permohonan penyata boleh jadi mengambil masa sehingga sebulan. Dalam masa ini, kerajaan pun boleh bertukar.

Mengakses Penyata

Seperti yang disebut tadi, permohonan boleh mengambil masa sehingga sebulan. Apabila permohonan sudah diluluskan, anda boleh ikut panduan ini untuk lihat penyata anda secara online.

1. Log Masuk

2. Dari dashboard, pergi ke
My Accounts
 >
E-Statement
 >
Download

3. Pilih akaun yang ingin dilihat

4. Pilih penyata untuk bulan yang ingin dilihat

Setakat itu sahaja cara-cara untuk melanggan penyata elektronik dan melihat penyata ini. Semoga panduan ini dapat membantu urusan anda.


Cara Dapatkan Penyata Bank Maybank

Malayan Banking Berhad atau Maybank merupakan bank terbesar Malaysia dengan saiz syarikat bernilai RM 79.5 bilion. Maybank merupakan pemilik kepada jenama Etiqa yang menjalankan perkhidmatan takaful dan insurans.

Menurut Brand Finance, Maybank merupakan bank keempat teratas di negara Asean. Antara negara lain yang ditapak oleh Maybank ialah Singapura, Filipina, Indonesia, India dan beberapa lagi negara Asia.

Untuk mendapatkan penyata bank Maybank, anda boleh ikut cara-cara berikut:

1. Login ke Maybank2u

Pertama sekali, anda perlu login ke
Maybank2U
.

2. Pergi ke butiran akaun

Anda akan dibawa ke dashboard akaun bank dengan senarai akaun di bawah anda. Tekan akaun mana yang berkenaan. Kebiasaannya, akaun yang anda ingin tekan adalah akaun harian anda atau Savings.

3. Lihat penyata

Anda akan dibawa ke butiran akaun anda yang dipilih tadi. Dari sini, anda cuma perlu skrol ke bawah untuk jumpa butang View Statements. Tekan butang ini anda akan dipaparkan dengan penyata terkini untuk 3 bulan terkini.

Untuk pengetahuan anda, Maybank hanya keluarkan penyata bank untuk 3 bulan terkini pada setiap penghujung suku tahunan, iaitu penghujung bulan Mac, Jun, September dan Disember. Jika anda ingin lihat penyata yang lalu, tekan pada pilihan jangka masa penyata, dan pilih penyata yang ingin dilihat. Tekan ikon di hujung kiri di bahagian atas sekiranya anda ingin muat turun penyata.


Cara Dapatkan Penyata Bank RHB

Sekadar trivia,
RHB Bank Berhad
 telah tersenarai di Bursa Malaysia di bawah nama DCB Holdings Berhad. Ia mula mengambil nama RHB kini bermula Disember 1994. Bank ini ditubuhkan oleh Tan Sri Rashid Hussain (dari sini datangnya RH) dan kini syarikat ini bernilai RM 18.8 bilion. Bank ini merupakan yang ke-5 terbesar di Malaysia selepas CIMB.

Dalam tulisan ini, kami akan terangkan cara mendapatkan penyata bank untuk RHB. Mudah sahaja, boleh ikuti cara-cara di bawah.

1. Login ke RHB Now

Laman web RHB yang anda perlu pergi adalah di
rhbgroup.com
. Tekan butang Login dan kemudiannya RHB Now untuk log masuk. Selepas log masuk, anda akan dibawa secara automatik ke dashboard laman pengguna.

2. Pergi ke menu sisi

Dari dashboard, cari butang menu (simbol tiga garisan) di bahagian atas laman dashboard. Anda akan keluarkan menu-menu yang lebih banyak. Dari menu, pilih
eStatement Management
 di bawah menu
My Account
.

3. Pilih jenis akaun

Pilih jenis akaun bank sama ada Savings, Current, Credit Card atau lain-lain. Kebiasaan jenis akaun untuk kegunaan harian adalah akaun Savings.

4. Pilih akaun

Dari jenis akaun yang dipilih tadi, anda akan dibawa ke senarai akaun untuk jenis yang dipilih. Pilih akaun mana yang berkenaan.

5. Pilih penyata

Dari jenis akaun yang dipilih tadi, anda akan dibawa ke senarai tempoh waktu yang mana satu anda berminat. Selalunya anda perlu ambil temboh yang terbaru, atau 3 bulan terbaru.

6. Lihat penyata

Apabila anda tekan pada penyata yang dipilih, ia akan dimuat turun. Boleh terus lihat atau guna penyata ini untuk urusan anda.

Setakat itu sahaja cara-cara untuk melanggan penyata elektronik dan melihat penyata ini. Semoga panduan ini dapat membantu urusan anda.


Cara Deposit Modal ke Akaun CDS Malacca Securities (Mplus)

Sekarang ni anda sudah pun buka akaun CDS. Bagi akaun CDS jenis
cash upfront
 account, anda perlu deposit atau topup dahulu modal ke dalam akaun CDS sebelum membuat pembelian pertama. Berapa banyak perlu deposit? Terpulang, tiada jumlah minimum. Anda akan ada kuasa membeli yang lebih tinggi dan lebih banyak pilihan jika modal anda lebih besar.

Anda boleh teruskan bacaan untuk cara-cara deposit ke dalam CDS dengan lebih detail. Ataupun terus ke
bahagian bawah untuk lihat tutorial ini dalam bentuk video.

Apapun step yang pertama sekali anda kena log masuk ke dalam akaun
Mplusonline
 anda. Seterusnya, klik pada menu tab
Payment
 >>
Deposit
 seperti gambar di atas.

Kemudian popup akan keluar seperti gambar di atas, memberikan anda dua pilihan sama ada melalui
Manual Transfer
 (IBG, cek, tunai) ataupun
FPX Direct Transfer
. Kalau modal anda RM 1,000 ke atas lebih baik guna FPX. Kalau tak, gunakan Manual Transfer. Kita akan cover kedua-dua pilihan di bawah.

Pilihan 1 - FPX Direct Transfer (minima modal RM1000)

Langkah 1
: Pilih option deposit melalui
FPX Direct Transfer
 dan tekan butang
Submit
. Anda akan dibawa ke kaunter pembayaran secure FPX dan pilih mana-mana online bank pilihan anda.

Langkah 2
: Anda akan diminta untuk log masuk online bank anda dan masukkan OTP melalui SMS yang diterima. Anda akan terima email status transaksi dari FPX.

Langkah 3
: Untuk lihat status deposit, klik menu
Payment
 dan tekan
Status
. Anda akan lihat status
Successful
 jika transaksi berjaya. Cara lain untuk melihat status ialah klik menu
Account Summary
, anda akan lihat jumlah modal anda disini.

Proses ini lebih mudah kerana anda tidak perlu upload resit sebagai bukti deposit dan tidak perlu tunggu lama, duit akan masuk terus ke dalam akaun CDS anda. Untuk menggunakan FPX Direct Transfer (atau instant transfer), minima modal yang ditetapkan oleh Malacca Securities adalah RM1000 untuk setiap transaksi dan maksima RM30 ribu dalam masa sehari.

 Jika anda masih mengalami kesukaran, ikuti langkah di
link
 ini.

Pilihan 2 - Manual Transfer

Untuk manual, anda perlu masukkan modal ke dalam akaun Mplus terlebih dahulu (melalui IBG, cek atau tunai) dan
upload
 resit transaksi ke dalam mplusonline. Anda akan lihat modal anda masuk dalam
Account Summary
 lebih kurang 30 minit selepas upload resit, waktu pejabat.

Langkah 1
: Masukkan atau depositkan modal anda ke salah satu akaun bank Mplus bawah:

Bank Name
Account Number
Maybank Islamic
554026275948
Maybank
004021409181
CIMB
8004758259
RHB
20402700043039
Hong Leong
17200310373
Public Bank
3171666534
UOB
1983020394

Account Holder: Malacca Securities Sdn Bhd

Email: support@mplusonline.com.my

Langkah 2
: Save dan simpan resit. Sangat penting! Anda perlu upload resit ini ke dalam akaun Mplus anda. Sekiranya anda membuat bayaran melalui IBG, anda boleh save resit dalam bentuk fail elektronik (pdf). Sekiranya tunai (ATM) atau cek, anda perlu dapatkan resit daripada mesin ATM atau deposit cek

Langkah 3
: Tekan menu
Payment
 >>
Deposit
 >>
Manual Transfer
 >>
Submit

Langkah 4
: Masukkan maklumat seperti yang diminta dan klik submit. Maklumat yang diminta ialah tarikh, masa, jumlah modal yang deposit, nama bank yang anda guna (Drawee Bank) dan nama bank Mplus yang anda pilih (Deposit Bank).

Sekiranya anda berhadapan dengan masalah semasa upload resit,
buang semua simbol, special characters, dash daripada nama fail yang anda upload dan upload sekali lagi
. Sekiranya masalah masih berterusan, tekan butang
Submit
 tanpa perlu upload resit, yang penting tarikh dan masa yang anda isi adalah betul.

Untuk semak status deposit, klik menu (tab)
Payment
 >>
Status
. Deposit anda akan masuk ke dalam akaun dalam masa kurang dari 30 minit waktu bekerja dan status akan berubah kepada
Updated
. Duit yang sudah dimasukkan ke dalam akaun Mplus anda akan muncul di bahagian
Account Summary
.

Bagi yang masih mengalami kesukaran, boleh lah lihat video tutorial di bawah.

Tutorial video

Versi English:

Versi Bahasa Melayu:

Disclaimer: Cara deposit di atas adalah tertakluk kepada perubahan. Kemaskini terakhir pada 28 April 2019.


Cara Membeli IPO Menggunakan CIMB Clicks

Ada tiga perkara yang anda perlu ada sebelum
membeli IPO
. Anda perlu ada akaun CDS, akaun bank, dan modal dalam bank. Dalam tutorial ini, kita akan lihat cara-cara membeli IPO menggunakan CIMB Clicks. Sebelum itu anda disarankan
ikut panduan strategi IPO iSaham dulu
 sebelum membuat belian untuk mengoptimumkan modal pelaburan anda. Teruskan bacaan di bawah untuk cara membeli IPO menggunakan CIMB Clicks.

1. Log masuk ke CIMB Clicks

Pergi ke
CIMB Clicks
, masukkan User ID dan password untuk log masuk.

2. Pergi ke Appy & Invest

Selepas login, anda akan dibawa ke Dashboard CIMB Clicks. Lihat di menu sisi kiri. Anda akan nampak menu
Apply & Invest
. Tekan Apply & Invest untuk lihat pelbagai servis yang ditawarkan dalam menu ini. Scroll sedikit ke bawah dan anda akan dapat lihat pilihan
eIPO
.

3. Tetapkan CDS

Sekiranya ini adalah pertama kali anda menggunakan eIPO, tetapkan dahulu nombor CDS. Fungsi ini adalah untuk menyimpan nombor CDS anda dalam CIMB Clicks supaya memudahkan proses permohonan di masa akan datang. Kalau anda buat step ni, boleh langkau ke step 4, mengisi permohonan IPO.

Di kotak menu eIPO, tekan pada butang bertitik tiga sebelah butang Invest. Menu
CDS Maintenance
 akan keluar. Tekan link ini dan anda akan dibawa ke laman CDS Maintenance.

Sekiranya anda telah memasukkan akaun CDS sebelum ini, ia akan terpapar di laman CDS Maintenance ini. Untuk menambah akaun CDS baru ke dalam CIMB Clicks, tekan butang
Add
 yang terletak di bawah kotak senarai ini.

Masukkan 15 angka nombor CDS dan nama untuk disimpan untuk akaun CDS ini. Akaun CDS yang ingin dipautkan mestilah di bawah nama pemilik yang sama dengan akaun bank.

Sekiranya anda kurang yang mana nombor CDS anda, boleh lihat di post:
Macam Mana Nak Cari Nombor Akaun CDS
.

4. Mengisi permohonan IPO

Dari menu perkhidmatan Apply & Invest tadi, tekan butang Invest pada kotak eIPO. Anda akan dibawa ke laman eIPO. Pertamanya, anda akan ditanya sekiranya anda
bukan
 pembayar cukai di negara luar, atau seorang warga Amerika. Pilih Yes jika anda menepati pernyataan ini atau No jika sebaliknya, dan tekan Submit.

Anda kemudiannya akan dibawa ke senarai IPO yang boleh dipohon. Tandakan [✓] pada saham yang ingin dibeli dan tekan Apply.

CIMB akan bertanya satu senarai pengisytiharan. Tekan Yes sekiranya anda menepati pengisytiharan ini, pilih
Yes
 dan tekan
Agree & Apply
 untuk ke input permohonan IPO.

Dalam kotak input pembelian, masukkan berapa banyak lot saham yang ingin dibeli dalam bahagian bernombor (1) dalam gambar di bawah. Dalam bahagian (2), pilih nombor CDS dari senarai CDS yang disimpan dalam akaun CIMB Clicks anda. Untuk bahagian (3), pilih akaun bank yang berkaitan untuk permohonan ini. Dalam bahagian (4), isikan maklumat peribadi anda (seperti bangsa, alamat).

5. Semak, ubahsuai atau sahkan pembelian

Semak kesemua maklumat yang dimasukkan dari atas ke bawah. Semak jumlah saham, ianya dikira mengikut lot ('00 unit). Pastikan nombor akaun CDS betul dan nama yang sama dengan pemilik bank. Sekiranya tiada masalah, tekan
Confirm
.

6. Permohonan berjaya

Selepas tekan Confirm di langkah sebelum ini, anda akan lihat laman bertajuk eIPO Acknowledgement dengan status Successful.

Maka anda telah pun berjaya menghantar permohonan untuk membeli IPO. Proses permohonan IPO ini adalah berasaskan cabutan undi. Maka anda cuma perlu tunggu sehingga cabutan undi diumumkan.

7. Semak permohonan

Untuk CIMB, keputusan cabutan kebiasaannya sedikit lewat dari tarikh cabutan undi. Berikan masa beberapa hari selepas tarikh cabutan IPO dan boleh semak di Apply & Invest > Application Status > eIPO Application Status.

Anda akan dibawa ke laman eIPO Application Status. Namun, CIMB mungkin tidak begitu cekap dalam memaparkan status permohonan IPO ini. Anda akan lihat semuanya berstatus pending. Cara terbaik ialah untuk semak akaun anda sekiranya terdapat wang yang dikembalikan dari modal yang anda berhajat untuk laburkan ke IPO tadi.

Sekiranya wang anda dikembalikan sepenuhnya, bermakna permohonan anda gagal. Sekiranya sebahagian jumlah dipulangkan, bermakna anda telah berjaya mendapat sebahagian daripada jumlah yang dipohon.


Cara Membeli IPO menggunakan  Public Bank

Ada tiga perkara yang anda perlu ada sebelum
membeli IPO
. Anda perlu ada akaun CDS, akaun bank, modal dalam bank. Tutorial ini akan mengajar anda cara-cara nak beli IPO menggunakan Public Bank. Sebelum itu, anda disarankan untuk mengikuti
panduan strategi IPO iSaham
 terlebih dahulu sebelum membuat belian untuk mengoptimumkan modal pelaburan anda. Teruskan bacaan di bawah untuk cara membeli IPO menggunakan Public Bank.

Langkah 1: Log masuk

Pergi ke laman
PBe
, masukkan ID pengguna dan kata laluan untuk log masuk.

Langkah 2: Pergi ke halaman Investment

Selepas berjaya log masuk ke akaun PBe, anda akan di bawa ke papan pemuka PBe. Tekan butang
Investment
untuk melihat pelbagai servis yang ditawarkan dalam menu ini.

Kemudian, tekan butang
eIPO
 untuk meneruskan langkah permohonan IPO anda.

Langkah 3: Tetapkan akaun CDS

Sekiranya anda menggunakan eIPO ini buat kali pertama, boleh tetapkan dahulu nombor akaun CDS anda. Fungsi ini adalah untuk menyimpan nombor CDS bagi memudahkan proses permohonan IPO pada masa akan datang. Jika anda telah melakukan langkah ini, boleh langkau ke langkah 4 untuk memilih IPO.

Maklumat nombor akaun CDS akan dipaparkan melalui laman
Manage CDS Account
jika
 anda telah memasukkan nombor akaun CDS sebelum ini. .

Untuk menambah akaun CDS baru, tekan butang
Add New CDS
dan masukkan 15 angka nombor CDS dan nama untuk disimpan. Akaun CDS yang ingin dipautkan mestilah di bawah nama pemilik yang sama dengan akaun bank.

Boleh rujuk pautan blog kami untuk
cara mendapatkan nombor akaun CDS
.

Langkah 4: Pilih IPO

Pada laman eIPO, tekan butang
Apply eIPO
untuk melihat senarai IPO yang boleh dipohon. Kemudian, tekan nama saham yang ingin dipohon.

Anda juga boleh membaca prospektus IPO untuk mendapatkan maklumat lanjut tentang syarikat tersebut. Permohonan eIPO melalui PBe ini akan dikenakan caj perkhidmatan sebanyak RM 2.

Langkah 5: Terma dan syarat permohonan

Baca terma dan syarat permohonan eIPO. Jika setuju, boleh tekan butang
Accept
 untuk langkah seterusnya.

Langkah 6: Mengisi permohonan IPO

Ringkasan maklumat IPO seperti harga seunit dan tarikh tutup permohonan akan dipaparkan seperti di bawah.

Maklumat nombor akaun CDS anda akan dipaparkan secara automatik pada ruangan
CDS Account Number
 jika telah berjaya dipautkan.

Sebelum anda mengisi jumlah lot saham yang ingin dibeli, anda boleh merujuk
iSaham IPO Tier Calculator
 untuk mengenal pasti jumlah untuk dipohon berdasarkan modal anda. Sebagai contoh, jika anda mempunyai modal sebanyak RM 5,000, anda digalakkan untuk memohon sebanyak 201 lot atau 20,100 unit saham bagi permohonan IPO KGW.

Untuk memahami lebih lanjut tentang pengiraan tier, anda boleh membaca blog
Strategi IPO untuk Peluang Keuntungan yang Lebih Tinggi
.

Langkah 7: Paparan maklumat permohonan

Anda boleh menyemak semula maklumat permohonan dan mengubah maklumat seperti menambahkan atau mengurangkan jumlah unit saham yang dipohon. Pada masa yang sama, anda juga perlu melakukan pengesahan transaksi untuk meneruskan pembayaran IPO melalui pemberitahuan tolak (
push notification
) atau melalui kod PAC yang dihantar secara SMS.

Sekiranya anda telah memastikan maklumat yang diisi adalah betul, boleh tekan butang
Confirm
 untuk menghantar permohonan eIPO.

Langkah 8: Semakan status permohonan

Status permohonan anda akan bertukar kepada
Submitted for Balloting
selepas anda selesai melakukan pembayaran.

Selepas hari pengundian (
balloting
), anda boleh menyemak semula status permohonan. Sekiranya ditolak, wang permohonan akan dipulangkan semula ke dalam akaun bank yang digunakan.

Sekiranya anda mengalami kesulitan semasa melakukan permohonan eIPO melalui PBe ini, boleh hubungi team
iSaham Support
 melalui Telegram untuk bantuan.


Cara Mendaftar Akaun Mplus Global

Mplus telah melancarkan M+ Global yang membolehkan para pelabur untuk terlibat dalam pelaburan pasaran luar negara iaitu pasaran US dan HK.

Untuk melabur di M+ Global ini, pelabur perlu membuka akaun M+ Global walaupun telah mempunyai akaun CDS M+. Bagi anda yang belum mempunyai akaun CDS M+, anda boleh mendaftar akaun CDS M+ dan akaun M+ Global secara atas talian melalui pautan pendaftaran yang sama.

Blog ini akan menerangkan cara mendaftar akaun Global M+ bagi
anda yang telah mempunyai akaun CDS M+
. Sekiranya anda belum mempunyai akaun CDS M+, sila rujuk panduan
Cara Baharu Mendaftar Akaun CDS Mplus
.

Secara ringkas:

Untuk membuka akaun M+ Global, pergi ke pautan
http://isaham.my/cds
 dan ikuti panduan yang dinyatakan dalam halaman ini.

WAJIB
 isi Invitation Code
DVBJ
 pada borang M+ Global untuk mendapatkan akses iSaham Pro Global secara percuma (T&S).

Rujuk blog ini untuk langkah pendaftaran akaun secara terperinci.

Pendaftaran akaun M+ Global di bawah rakan kongsi remisier iSaham akan membolehkan anda mendapatkan manfaat akses iSaham Pro Global.

Jika anda telah mempunyai akaun CDS M+ di bawah remisier lain, anda masih boleh membuka akaun M+ Global di bawah rakan kongsi remisier iSaham untuk mendapatkan manfaat akses ini.

Untuk berdaftar dengan iSaham, anda boleh mengikuti langkah yang dinyatakan dalam laman pendaftaran CDS kami.

Garis Mula: Laman CDS iSaham

Pada
laman pendaftaran CDS iSaham
, anda perlu mengisi beberapa maklumat seperti berikut:

Borang ini akan memudahkan kami untuk melakukan rujukan proses pendaftaran anda dengan iSaham. Untuk ruangan referral, tuliskan nama ejen atau wakil yang memperkenalkan anda kepada iSaham. Jika tiada, boleh kosongkan dan tekan butang
Hantar
.

Anda akan dibawa ke laman seterusnya sebagai persediaan dan pengesahan sebelum ke laman pendaftaran M+ Global. Sila baca dan ikuti langkah yang digariskan untuk berjaya mendaftar dengan iSaham. Setelah anda bersetuju dengan terma dan syarat, tekan butang
Buka Akaun
. Anda akan dibawa ke laman pendaftaran atas talian M+ Global.

Bahagian 1: Sign Up

Pada laman ini, anda perlu memasukkan emel, ID pengguna atau nombor telefon untuk log masuk ke laman pendaftaran.

Pilih Email/User ID: Sila masukkan User ID akaun CDS M+ anda. Tekan
Log in or Sign Up
 untuk langkah seterusnya.

Nota
: Proses pendaftaran akaun M+ Global adalah berbeza bagi pelanggan yang telah mempunyai akaun CDS M+ dan belum mempunyai akaun CDS M+ walaupun menggunakan pautan pendaftaran yang sama.

Selepas itu, anda akan diminta untuk memilih sama ada ingin mendapatkan kod pengesahan melalui nombor telefon atau emel.

Jika anda tidak berjaya masuk, anda boleh mendaftar menggunakan kod pelanggan (
client code
).

Kemudian, masukkan 6 digit kod pengesahan yang diterima. Seterusnya, anda perlu mencipta kata laluan berdasarkan kriteria yang telah ditetapkan dan tekan
Sign up
.

Pastikan anda menanda pada kotak
US Market
 dan
HK Market
 dan tidak menanda pada kotak
Share Margin Financing Account
. Kemudian, tekan
Next
.

Bahagian 2: Tax Residency

Isikan maklumat yang diperlukan mengikut kriteria yang menepati diri anda.

Bagi soalan pertama, pilih
Yes
 sekiranya anda membayar cukai negara lain atau
No
 jika sebaliknya.

Bagi soalan Tax Identification Number (TIN) pula, pilih
Yes
 sekiranya anda ada berdaftar dengan LHDN dan masukkan Tax ID atau pilih
No
 sekiranya anda tidak mempunyai akaun LHDN.

Jika anda memilih
No
 pada ruangan soalan TIN, anda perlu memilih sebab yang berkaitan. Untuk pilihan ini, anda boleh memilih pilihan
C
.

FEA bermaksud Foreign Exchange Administration. Anda boleh merujuk pautan di
BNM
 ini untuk maklumat lanjut. Secara ringkasnya, jika anda mempunyai pinjaman peribadi melebihi RM 1 juta, boleh pilih pilihan kedua (I have domestic ringgit borrowings ... ). Jika tiada, boleh pilih pilihan pertama (I do not have domestic ringgit borrowings ...).

Tekan
Next
 dan anda akan dibawa ke halaman Agreement dan Disclosure.

Bahagian 3: Agreement and Disclosure

Pada ruangan Invitation Code, pastikan anda mengisi kod
DVBJ
. Kod ini wajib diisi kerana ia merupakan syarat untuk anda mendapatkan
akses iSaham Pro Global secara percuma (T&S)
.

Selepas itu, tandakan pada kedua-dua kotak dan tekan
Sign and Submit
.

Bahagian 4: Sign

Turunkan tanda tangan anda pada ruangan yang disediakan dan tekan
Confirm
.

Proses pembukaan akaun M+ Global telah selesai. Proses kelulusan akaun M+ Global biasanya mengambil masa sehingga 3 hari. Anda akan menerima emel dan mesej daripada pihak Mplus apabila akaun anda telah berjaya diluluskan.

Sekiranya anda mengalami kesulitan dalam mendaftar akaun M+ Global, sila hubungi team
iSaham Support
 untuk bantuan.


Cara Menggunakan Ciri Terbaru M+ Wiz Lite

Berita baik buat pengguna M+ Online. Kini ada ciri baru yang ditambah ke dalam platform trading yang membolehkan anda mengimbas signal-signal yang berlaku dalam pasaran saham. Ciri ini dinamakan sebagai M+ Wiz Lite.

Apa anda boleh buat dengan M+ Wiz Lite?

Dengan M+ Wiz Lite, anda boleh pantau saham-saham berpotensi dalam Bursa Malaysia berdasarkan indicator teknikal sama ada Breakout, Broken Support, MACD, RSI dan Moving Average. Secara ringkasnya, anda boleh dapatkan fungsi screener tambahan dalam platform dagangan saham anda dengan M+ Online.

Bagaimana caranya?

Apa yang anda perlu buat cuma right-click pada apa-apa saham dan klik pada pilihan M+ Wiz Lite. Satu window baru akan keluar secara pop-up yang akan paparkan carta harga saham berserta fungsi-fungsi lain. Fungsi baru yang diperkenalkan dalam M+ Wiz Lite ni ialah Alerts atau “pantau” seperti yang disebut dalam bahasa Melayu. Panel Alerts ini akan senaraikan signal-signal pergerakan saham yang aktif berdasarkan waktu terkini.

Tetapan asal untuk Alerts akan memaparkan kesemua signal saham yang aktif dalam Bursa Malaysia. Namun, anda boleh ubah suai tetapan ini dengan memaparkan senarai saham pilihan anda atau signal pilihan anda. Caranya kami akan tunjukkan di bawah:

Paparkan saham terpilih

Buat sesetengah orang, mereka cuma nak monitor saham yang mereka kenal. Dengan senaraikan saham-saham yang mereka yakini, mereka cuma perlukan satu perkara sahaja yang masa yang betul untuk membeli. Jadi boleh pasang tetapan ni.

1. Tekan butang senarai pantau

Tekan butan seperti ditandakan dalam gambar di atas. Kemudian, pop-up untuk senarai pantau akan keluar seperti gambar di bawah.

2. Tambahkan saham dalam senarai

Dalam pop-up ini, anda boleh cari saham dalam ruang carian. Tulis sahaja simbol saham dalan ruang carian, hasil carian akan keluar di bawahnya. Tekan kotak semak pada saham yang ingin ditambah ke dalam senarai pantau. Selepas tekan butang
Insert
, saham akan ditambah ke dalam senarai pantau. Sekiranya anda nak tukar nama senarai ini, boleh tuliskan nama yang sesuai di ruangan input dan tekan
Rename
.

3. Tukar senarai pantau

Sekarang ni anda sudah pun simpan senarai pantau yang baru. Tapi untuk aktifkan pantauan, anda perlu pilih senarai tadi untuk dipaparkan. Tekan saja pada ruang pilihan, dan pilih senarai yang anda nak pantau.

Paparkan signal terpilih

Kadang-kadang saham apa pun tak kisah sangat asalkan nampak entry macam bagus, dan ada potensi. Sekiranya anda jenis yang tunggu masa saja untuk terkam saham yang ada signal, boleh ikut tetapan ini.

1. Tekan butang tetapan signal

Untuk keluarkan menu pilihan signal, tekan butang seperti gambar di atas. Menu pop-up akan keluar untuk pilihan signal.

2. Pilih signal pantauan

Pilih mana-mana signal dengan tekan ruangan kotak di sebelah nama signal. Senarai pantauan akan terus dikemas kini dengan perubahan yang anda kenakan.


Cara Menukar Waran Kepada Saham Induk

Waran adalah derivatif kepada sesuatu saham yang memberi pelabur peluang untuk melabur di dalam sesebuah syarikat dengan harga yang lebih murah di dalam suatu jangka masa yang telah ditetapkan. Ramai pelabur saham berminat untuk melabur ke dalam waran kerana harganya yang lebih murah dari saham induk (
mother share
). Selain daripada itu, pergerakan waran juga adalah lebih tidak menentu (
volatile)
.

Contoh waran syarikat yang terdapat di pasaran Bursa Malaysia (sumber: M+ Online)

Jenis-jenis waran

Waran terbahagi kepada dua, iaitu:

Waran syarikat
yang dikeluarkan oleh syarikat itu sendiri untuk mendapatkan modal syarikat. Waran ini mempunyai -WA, -WB, -WC dibelakangnya, (contoh: DNEX-WD).

Waran berstruktur
 iaitu waran
Call
dan
Put
yang dikeluarkan oleh institusi kewangan yang tidak berkaitan dengan syarikat terbabit. Waran ini mempunyai -C[nombor] dibelakangnya, (contoh: AEON-C2). Waran ini berstatus
tidak syariah
.

Namun, setiap waran mempunyai tempoh matang, dimana kebiasaannya boleh mencapai sehingga 10 tahun dari tarikh ia dikeluarkan. Oleh kerana itu, pelabur haruslah menjual waran tersebut di dalam tempoh yang ditetapkan. Jika pelabur tidak sempat membuat demikian, pelabur boleh menukar waran kepada saham induk sebelum waran tersebut tamat tempoh.

Kegagalan pelabur menjual atau menukar waran kepada saham induk sebelum tarikh luput akan menyebabkan pelabur mengalami kerugian penuh kerana waran tersebut akan menjadi tidak berharga setelah mencapai tempoh matang. Perlu juga diambil maklum,
hanya waran syarikat boleh ditukarkan kepada saham induk
.

Cara menukar waran kepada saham induk

Cara penukaran waran kepada saham induk dan cara pengiraan pembayaran harga pelaksanaan (e
xercise price
) ditunjukkan di dalam kajian kes waran syarikat
Dagang NeXchange Berhad (DNEX)
 seperti di bawah:

Maklumat-maklumat di bawah diambil dari
DNEX - Notice of Expiry of Warrants

Notis ini bertarikh 29 Jun 2021

Tarikh Berkaitan yang Penting

Tarikh dan masa terakhir berdagang waran

Selasa, 13 Julai 2021, 5.00 petang

Tarikh dan masa terakhir penggantungan perdagangan waran

Rabu, 14 Julai 2021, 9.00 pagi

Tarikh dan masa terakhir tempoh matang waran

Jumaat, 30 Julai 2021, 5.00 petang

Tarikh luput waran

Jumaat, 30 Julai 2021, 5.00 petang

Tarikh dan masa penyahsenaraian waran

Isnin, 2 Ogos 2021, 9.00 pagi

1. Mengisi dan menandatangani
exercise form

Borang pelaksanaan
 (exercise form)
 ini boleh didapati apabila
share registrar
 menghantar surat kepada pemegang waran syarikat yang menghampiri tarikh luput. Jika surat tidak terima, pelabur boleh berhubung terus dengan pihak
share registrar
 untuk mendapatkannya. Selain itu, pelabur juga boleh mendapatkan borang ini secara atas talian di
Pengumuman Syarikat (Bursa Malaysia)
.

2. Mengira kos dan membuat bank draf

Harga pelaksanaan ini boleh dilihat di Maklumat Umum Saham di platform dagangan saham atau di laman sesawang
iSaham
.

Maklumat umum saham DNEX-WD (sumber: iSaham)

Sebagai contoh, jika anda mempunyai 10,000 unit waran DNEX-WD, maka,

Kos penukaran = harga pelaksanaan X bilangan unit
Kos penukaran = RM 0.50 X 10,000 unit
Kos penukaran = RM 5000.00

Jadi, kos penukaran yang perlu anda bayar untuk menukar waran ke saham induk ialah RM 5,000.00.

3. Membuat pembayaran harga pelaksanaan

Rujukan untuk butiran penerima harus dilihat pada notis berkaitan kematangan waran. Dalam contoh ini, bank draf haruslah dituliskan kepada "
DNeX Warrants Account"
 dan dipalang. Pelabur juga boleh membuat pembayaran kepada Nombor Akaun: 514123650888 (Maybank) yang dibayar kepada
"DNeX Warrants Account"
.

4. Menghantar borang pelaksanaan dan bank draf kepada
share registrar

Borang pelaksanaan
 (exercise form)
 perlu dihantar kepada
share registrar
 sebelum tamat tempoh. Yuran pemprosesan juga perlu dibayar kepada
share registrar
 sebanyak
RM 20.00
 bagi setiap borang pelaksanaan yang dihantar. Pembayaran yuran pemprosesan boleh dibuat dengan tiga cara, iaitu:

Dalam bentuk cek kepada "
Mega Corporate Services Sdn Bhd"

Dalam bentuk tunai jika pelabur menghantar sendiri dokumen kepada
share registrar

Mengkreditkan terus bayaran kepada akaun di bawah:

MEGA CORPORATE SERVICES SDN BHD

Standard Chartered Bank Account No. 312157298173

Email notification: cindylim@megacorp.com.my

*Contoh ini merujuk kepada DNEX-WD. Butiran tertakluk kepada notis berkaitan waran rujukan masing-masing.

Berbaloi ataupun tidak?

Sekarang anda telah tahu cara untuk menukar waran ke saham induk. Namun, berbaloikah untuk membuat penukaran tersebut? Mari kita lihat contoh pengiraan kos bagi waran syarikat ABC yang bakal mencapai tempoh matang pada hujung bulan ini.

Maklumat saham syarikat ABC

Harga saham ABC (induk)

RM 0.725

Harga waran ABC-WE

RM 0.195

Harga pelaksanaan

RM 0.50

Nisbah penukaran (conversion ratio)

1 kepada 1

Harga penukaran ke saham induk = RM 0.195 + RM 0.50 = RM 0.695
Jumlah keuntungan penukaran = RM 0.725 - RM 0.695 = RM 0.03 ~ 4.14%

Dapat dilihat di sini, penukaran ke saham induk bagi ABC-WE adalah berbaloi kerana harga penukaran adalah lebih rendah dari harga saham induk dan anda boleh memperoleh keuntungan sebanyak 4.14%.

Walaubagaimanapun, jika anda telah membeli waran ini pada harga yang lebih tinggi, kemungkinan anda akan membayar pada harga premium apabila menambah kepada harga pelaksanaan. Ini kerana kos anda akan menjadi lebih besar, seterusnya menjadikan jumlah yang dikeluarkan untuk membeli 1 unit saham induk tidak berbaloi dari segi kos. Namun, pada akhirnya sama ada berbaloi atau tidak adalah berdasarkan penilaian anda terhadap syarikat memandang ke hadapan.

Selain itu, anda juga harus tahu bahawa harga waran masih boleh berubah sehingga tempoh akhir waran didagangkan.

Kesimpulan

Sebelum membeli waran, pastikan anda tahu tentang jenis-jenis waran, cara membeli dan menjual waran serta langkah-langkah penukaran waran. Pastikan juga anda sentiasa ingat dan tahu akan risiko perdagangan waran adalah lebih tinggi kerana pergerakannya yang tidak menentu.


Cara Menyertai AGM Secara Online Dengan Boardroom Limited

Sejak Covid-19 melanda dunia, banyak inisiatif yang dibuat untuk mengurangkan pergerakan dan kontak sosial. Aktiviti AGM yang selama ini duibuat secara fizikal tak terkecuali mengalami perubahan ini. Terdapat banyak platform yang menyediakan perkhidmatan AGM secara online atau juga disebut Remote Participation and Voting (RPV). Dalam post kali ini, kita akan lihat cara-cara mendaftar dan menggunakan Boardroom Limited untuk penyertaan AGM.

Panduan ini terbahagi kepada 2, iaitu pendaftaran akaun dan penyertaan AGM. Boleh tekan di link di bawah ini untuk langkau ke mana-mana bahagian.

Pendaftaran

Penyertaan AGM

Harus diingati bahawa untuk menyertai AGM, anda perlulah memiliki sekurang-kurangnya 1 unit (
odd lot
) dalam akaun anda sebelum tarikh semak kelayakan.

Bahagian 1 - Pendaftaran

1. Pergi ke Boardroom Limited

Pergi ke laman web BoardRoom Limited di
https://boardroomlimited.my/
.

2. Log masuk

Sekiranya anda ingin log masuk atau membuka akaun, tekan butang Login berwarna ungu di bawah tulisan Investor Portal dalam gambar. Anda akan dibawa ke laman log masuk.

Sekiranya anda sudah ada akaun, teruskan sahaja masukkan butiran akaun untuk login. Sekiranya anda ingin membuka akaun baru, tekan Register di bawah butang Login seperti gambar di atas. Anda akan dibawa ke borang pendaftaran akaun seperti di bawah.

3. Isi borang pendaftaran

Isikan borang pendaftaran akaun tadi dengan butiran peribadi anda dengan lengkap. Gambar IC perlu dimasukkan secara berasingan untuk bahagian depan dan belakang. Selebihnya, cara pendaftaran ini adalah agak ringkas, lurus dan mudah difahami.

Bila dah isi semua, hantar dengan tekan butang Register. Anda kemudian akan menerima email untuk pengesahan alamat email untuk akaun anda. Selepas pengesahan, anda perlu tunggu sehingga akaun anda diluluskan.

Bahagian 2 - Menyertai AGM

Bila akaun dah siap, anda boleh log masuk untuk lihat syarikat apa yang akan adakan AGM melalui BoardRoom. Sebagai persediaan, anda boleh juga lihat terlebih dahulu sekiranya AGM syarikat akan berlangsung tak lama lagi. Anda boleh perhatikan di
screener iSaham
 atau fungsi tapisan
pengumuman syarikat di Bursa
.

1. Log Masuk

Pertama sekali, log masuk ke dalam BoardRoom. Anda akan dibawa ke dashboard utama. Pilih menu Virtual Meeting untuk mendaftar penyertaan AGM secara online.

2. Mohon serta AGM

Dalam Virtual Meeting ini, anda akan jumpa sebuah senarai penuh syarikat yang akan menggunakan platform ini untuk mengadakan AGM. Boleh gunakan fungsi Search dalam kotak bahagian atas kanan atau cari sahaja nama syarikat dari senarai.

Apabila jumpa AGM yang anda ingin sertai, tekan butang Apply di sebelah paling kanan untuk syarikat tersebut. Pastikan anda memiliki saham syarikat sehingga tarikh catatan dan mohon sebelum tarikh tutup penyertaan. Anda kemudiannya akan dibawa ke laman terma dan syarat seperti di bawah. Baca dan tekan kotak checkbox dan tekan butang Next.

Seterusnya, masukkan 15 angka nombor CDS. Cara untuk cari nombor CDS kami dah pun tulis dalam post "
Mana nak cari nombor CDS
".

Lepas dah masukkan nombor CDS, tekan Submit. Anda akan dibawa ke laman pemberitahuan berjaya mendaftar. Sampai di sini, proses yang anda perlu buat adalah selesai. Apa yang anda perlu buat selepas ini ialah tunggu mesyuarat dibuat pada hari AGM. Anda akan terima email untuk butiran penyertaan di mana terpakai.

Ada syarikat akan menyediakan butiran ID dan password untuk penyertaan sesi siaran AGM atas talian melalui platform lain, contohnya
Lumi AGM
. Maka anda perlu ikut panduan yang diberikan dan masukkan butiran yang diperlukan.

Ada beberapa lagi platform yang dilihat digunakan oleh syarikat untuk mengadakan AGM secara online atau Remote Participation and Voting (RPV) ini. Antaranya ialah:

TIIH Online

Securities Services Holding

Mega Corporate Services

Boardroom Share Registrars

Lumi AGM

Untuk lihat panduan penyertaan AGM melalui platform ini, tekan sahaja link di nama platform di atas ini.


Cara Menyertai AGM Secara Online dengan TIIH Online

Wabak Covid-19 telah mengubah cara syarikat mengadakan AGM. Kini, atas saranan Bursa Malaysia juga, semakin banyak syarikat yang menjalankan AGM atau Mesyuarat Agung Tahunan mereka secara online untuk mengelakkan kontak antara peserta mesyuarat. Dalam Bursa Malaysia, penyertaan atas talian ini disebut sebagai Remote Participation and Voting Facilities (RPV). Kali ini kita lihat RPV melalui platform TIIH Online.

Platform mesyuarat secara RPV

Adakah semua syarikat menggunakan TIIH Online sebagai platform untuk mengadakan AGM secara RPV? Tak juga. Antara platform yang ada ialah:

TIIH Online

Securities Services Holding

Mega Corporate Services

Boardroom Share Registrars

Lumi AGM

Platform yang digunakan untuk diadakan mesyuarat secara RPV akan diberitahu oleh syarikat melalui Bursa dengan
pengumuman berkategori “Notice of Meeting”
. Itulah rujukan utama anda untuk mengetahui platform mana yang akan digunakan untuk AGM secara RPV. Ataupun cara lainnya, anda boleh pergi ke laman saham yang dicari dalam iSaham. Pergi ke bahagian bawah untuk cari link ke pengumuman syarikat di Bursa Malaysia.

Menggunakan TIIH Online

1. Daftar akaun TIIH Online

Pertama sekali, untuk menggunakan
TIIH Online
, anda perlu daftarkan akaun. Proses ini boleh mengambil masa hingga sehari. Maka kami sarankan supaya anda terus daftar sahaja supaya boleh digunakan di masa-masa akan datang.

Isikan sahaja maklumat yang diminta dan disertakan dengan gambar IC.

2. Login

Bila akaun selesai, anda boleh log masuk ke platform TIIH Online. Anda akan terus dibawa ke senarai event yang akan diadakan, disusun mengikut masa yang terdekat.

3. Daftar kehadiran AGM

Untuk menghadiri AGM, anda perlu mempunyai pegangan saham syarikat terlebih dahulu. Pegangan saham pula akan dicatat pada sebuah tarikh yang ditentukan. Dalam iSaham, anda boleh lihat pada
screener Upcoming AGM
 dan lihat pada column “Last Day to Buy”. Ini adalah tarikh yang paling lewat anda sepatutnya beli saham syarikat untuk menghadiri AGM.

Dalam TIIH Online pula, ada kemungkinan anda akan terjumpa beberapa event dengan syarikat yang sama dalam senarai tadi. Event tersebut boleh merujuk kepada perkara-perkara yang berlainan sama ada penghantaran borang proksi, pendaftaran EGM ataupun AGM.

Apa yang anda perlu buat adalah pilih event untuk AGM syarikat. Caranya adalah dengan pilih event AGM yang ditulis perkataan
(REGISTRATION)
. Dah jumpa event AGM syarikat, tekan Next pada column bahagian kanan.

Dari sini, anda akan dibawa ke proses pendaftaran. Salah satu bahagian akan memerlukan anda mengisi
nombor CDS
 sebagai peserta untuk AGM syarikat nanti. Akhir sekali, sahkan pendaftaran anda.

4. Tunggu hari mesyuarat

Sekiranya anda sudah berjaya lengkapkan pendaftaran, pendaftaran tadi akan disimpan dalam
Application History
 di sidebar sebelah kiri. Boleh tekan
Review Details
 untuk lihat semula rekod pendaftaran dan juga butiran mesyuarat. Namun, link untuk ke siaran AGM bukan dipaparkan di Application History. Ia akan dipaparkan pada dashboard anda di senarai event tadi.

Bila dah sampai hari mesyuarat, barulah siaran boleh didapati dari platform TIIH Online ni. Masa tu lah siaran akan berlangsung dan anda boleh dengar apa-apa perutusan yang nak disampaikan oleh lembaga pengarah syarikat, bertanya soalan dan juga mengundi resolusi yang dicadangkan secara online.